Avropanı şantaj edən "qaz diplomatiyası” - Cümhuriyyət\nAvropanı şantaj edən "qaz diplomatiyası”\nTarix: 20 Oktyabr, 20:08 | Baxış: 339\nBakıda səfərdə olan Polşanın xarici işlər naziri Vitold Vaşikovskinin "Cənub Qaz Dəhlizini dəstəkləyirik” bəyanatına Rusiyanın Milli Energetika Təhlükəsizliyi Fondunun aparıcı eksperti İqor Uşakov sərt cavab verib. Polşanın Cənub-Şərqi Avropaya Rusiya qazına alternativ qaz təchiz etməyə imkan verən bu dəhlizi dəstək verdiyini bildirən nazirin sözlərinə cavab olaraq İqor Uşakov yaxın gələcəkdə Azərbaycan özünün qaza olan tələbatını ödəməkdə çətinlik çəkəcəyini deyib. Rusiya Cənub Qaz Dəhlizi layihəsinin reallaşmasından niyə narahatdır?\nSiyasi şərhçi Elşən Manafov "Cümhuriyət” qəzetinə açıqlamasında Putin iqtidarının zaman-zaman Avropanı "qaz diplomatiyası” ilə şantaj etdiyini deyib: "Rusiyanın məlum mövqeyi onun Avropa bazarlarındakı maraqlarından irəli gəlir. Avropa qaz tələbatının təxminən 35 faizini Rusiya qazı hesabına ödəyir. Azərbaycanın Cənub Qaz Dəhlizi vasitəsilə Türkiyə üzərindən Avropa bazarına çıxara biləcəyi qazın həcmi ümumilikdə 17 milyard kubmetrdir. Bunun 7 milyard Türkiyənin ehtiyaclarının ödənilməsinə, qalan 10 milyardı isə Türkiyə, Yunanısatan və Bolqarıstan vasitəsilə Avropaya yönəldiləcək. Avropa məlum qaz kəmərinin çəkilməsini həm geosiyasi, həm də geoiqtisadi baxımdan ona görə dəstəkləyir ki, bu kəmərlər Rusiyadan asılılığın minimuma endirilməsinə müəyyən mənada öz töhfəsini verə bilər. Amma Rusiya rəsmilərinin də bəyanatlarında acı reallıqlar var.\nRusiyanın Avropaya çıxardığı qazın həcmi 55 milyarddan yuxarıdır. Azərbaycan lap 20 milyard kubmetr qazı Avropa bazarına çıxararsa belə, yenə də "qoca qitə”ni Rusiyanın enerji asılılığından qurtara bilməyəcək. Rusiyanın karbohidrogen ehtiyatları Avropanı təhdid etmək üçün onun əlində nüvə silahı qədər önəmlidir. Rusiya iqtidarı yaxşı başa düşür ki, Avropanın Rusiya qazına olan ehtiyacı ilbəil artır. Rusiya qazı olmasa, Avropanın iqtisadiyyatı proqnozlaşdırıla bilməyəcək vəziyyətə düşər. Ona görə də Avropa alternativ qaz kəmərlərinin çəkilməsində maraqlıdır. Təəssüflər ki, Avropa bu baxımdan çox böyük vaxt itkisinə yol verdi”.\nPolitoloq hesab edir ki, Azərbaycan balanslaşdırılmış siyasəti davam etdirməlidir: "Rusiya Minsk Qrupunun həmsədr dövlətlərindən biridir və Qarabağ probleminin Azərbaycanın ərazi bütövlüyü çərçivəsində həll olunması üçün mövqeyi həlledicidir. Ən vacibi isə Rusiya Azərbaycan üçün nəhəng əmək bazarıdır. Azərbaycan Rusiya ilə münasibətlərdə problem yarada biləcək addımlardan dəfələrlə qaçıb və güman edirəm ki, bundan sonra bu siyasət prioritet olacaq. Azərbaycan tərəfi dəfələrlə bəyan edib ki, qonşu və Avropa ölkələri ilə münasibətləri şaxələndirilmiş şəkildə qururuq. Əsas məqsəd isə iqtisadi və maliyyə mənfəəti götürməkdir. Avropa bazarına qaz və neft ixrac etməklə heç də nəhəng enerji resurslarına malik olan Rusiyaya meydan oxumur.\nAzərbaycanın buna ciddi imkanları da yoxdur. Amma bütün hallarda Avropa bazarına girən neft, qaz ölkələri və transmilli şirkətlər bu bazarı öz monopoliyasında saxlamağa çalışan Rusiyanı ciddi şəkildə qıcıqlandırır. Rusiyanın mövcud siyasəti də əvvəlki imperiyanın-SSRİ-nin qüdrətini bərpa etməyə yönəldilib. Maraqlıdır ki, ABŞ kimi nəhəng dövlət də Suriya məsələsində bunu gördü. Bu gün bütün dünya birliyinə məlumdur ki, Rusiya tərəfindən ciddi hərbi, siyasi, maliyyə dəstəyi olmasaydı, Bəşər Əsəd çoxdan devrilmişdi. Azərbaycan elə bir mürəkkəb geosiyasi bölgədə yerləşir ki, İranın, Rusiyanın və Türkiyənin maraqları nəzərə alınmalıdır. Nəzərə almaq lazımdır ki, ölkəmiz nəqliyyat-kommunikasiya xətləri üzərində yerləşir. Ona görə də indiki geosiyasi reallıqlar şəraitində Azərbaycan sadəcə olaraq balanslaşdırılmış siyasət həyata keçirməyə məhkum edilib. Hələ ki, bunun alternativi yoxdur”.\nRusiyanın Cənub Qaz Dəhlizinin reallaşmasının qarşısını almaq üçün yarada biləcəyi təhlükələrə toxunan Elşən Manafov hesab edir ki, bunun üçün Rusiyanın əlində müəyyən təzyiq imkanları var: "Etiraf etmək lazımdır ki, MDB məkanında baş verən bütün qarşıdurmaların arxasında Rusiyanın separatçı rejimlərə verdiyi dəstək durur. Bu mənada Azərbaycan tərəfinin müstəqil enerji siyasəti Rusiya hakimiyyətində təmsil olunan imperiyapərəst məmurları narahat edəcək. Azərbaycanın xoşbəxtliyi ondadır ki, prezidentlər arasında şəxsi zəmində çox gözəl münasibətlər var.\nAzərbaycan Rusiyanın müttəfiqi olmasa da strateji əməkdaşıdır. Amma bütün hallarda Rusiyada imperiyapərəst qüvvələr Azərbaycanın müstəqil siyasət yeritməyinə qarşıdır və buna cəbhəboyu gərginliyin artması ilə cavab verəcək. Heç şübhəsiz ki, bu da daha genişmiqyaslı əməliyyatların başlamasına səbəb ola bilər. Rusiya yaxşı başa düşür ki, Azərbaycan hərbi əməliyyatların başlamasında müəyyən mənada özünü sığortalamaq istəyir. Çünki Azərbaycanın dövlət olaraq ayaqda qalması daha çox neft və qaz sektorundan asılıdır. Məlum kəmərlər üçün yarana biləcək təhlükə Azərbaycan dövlətçiliyi üçün təhdiddir. Odur ki, Rusiya və İranla ölçülmüş addım atmağa sadəcə olaraq məhkum edilmişik”.


Körpələrdə göz ətrafı çirk yaranması və səbəbləri » Sirli Qadın Portali\nYeni doğulmuş körpələrin gözlərinin kənarlarında sarı rəngli axıntı, çirk, bəzən də qızartı əmələ gələ bilər. Bunun adı göz iltihabı və ya konjunktivitdir. Bunun bir çox səbəbləri vardır.\nKörpələr dünyaya gəldikdən sonra xəstəxanada onların gözlərinə xüsusi qoruyucu antibiotik kremlər sürtülür ki, bu da o iltihabların əmələ gəlməsinin qarşısını alır. Lakin körpələr evə getdikdən sonra bu iltihablar yenidən əmələ gələ bilər. Bəzən də bu iltihablar bir müddətdən bir yenidən təkrarlanır. Yox, əgər bu hal çox tez-tez təkrarlanarsa və gözdəki axıntılar çox miqdarda olarsa bu zaman biz göz kanallarının dar və ya tutulmuş olduğundan şübhələnə bilərik. Ancaq bu durumda belə biz gözə heç bir müdaxilə etmirik və 1 yaşına qədər uşağı nəzarətdə saxlayırıq.\nBelə ki, bu problem adətən 6 ay uzağı bir yaşına qədər öz-özünə aradan getməlidir. Bu gözləmə müddəti ərzində gözdəki narahatçılıqlar çoxdursa antibiotik krem və damcılardan istifadə olunmalı, uyğun masaj hərəkətləri edilməli, az miqdardadırsa gözlər steril tənziflə təmizlənməlidir.\nBundan başqa gözdəki axıntıların başqa səbəbləri də ola bilər. Bəzən körpənin göz qapaqları içəriyə doğru qatlanmış formada olur ki, bu zaman kipriklər gözü sulandırır və narahatçılıqlara səbəb olur. Belə hallarda isə mütləq göz həkiminə müraciət etmək lazımdır.


Bu qədər təsadüfə inanmayacaqsınız: 10 əkiz, 10 hekayə – FOTOLAR | Gənc Ailə\nAna Səhifə UŞAQLAR Uşaqlar və valideynlər Bu qədər təsadüfə inanmayacaqsınız: 10 əkiz, 10 hekayə – FOTOLAR\nBu qədər təsadüfə inanmayacaqsınız: 10 əkiz, 10 hekayə – FOTOLAR\n“Gencaile.az” bir-birindən maraqlı 10 əkizin həyat hekayələrini təqdim edir.\nAğ və qara əkizlər\nMulat ana Kayli Hodson 2005-ci ildə biri ağdərili, digəri qaradərili olan əkiz dünyaya gətirib. Həkimlər bu hadisənin milyonda bir dəfə olduğunu deyiblər. Dəri, saç və göz rəngləri bir-birindən tamamilə fərqli olan əkizlər ana və atalarına heç oxşamır. Kayli və Remi Horder cütlüyü mulatdır, onların anası ağdərili, atası isə qaradərilidir.\nƏkiz qardaşlar – əkiz həyatlar\nAmerikanın Ohayo ştatında doğulan əkiz qardaşların hekayəsi də “əkizdir”. Doğulandan sonra fərqli ailələr tərəfindən övladlığa götürülən qardaşlar ayrı düşüblər. Tanışlıqları olmayan iki fərqli ailə övladlarına Cim adı qoyub. Bu, təsadüflərin ilkidir. Hər iki Cim də bir-birindən xəbərsiz universitetə daxil olub, hüquq təhsili alıblar. İkisi də rəsm və dülgərlikdə çox bacarıqlı olub. Və yenə ikisi də Linda adlı qadınlarla evlənib. Gülməli səslənsə də, ikisi də boşanıb Betti adlı qadınlarla evləniblər və ikisinin də Toy adlı itləri olub. Qardaşlar ancaq 39 yaşlarında bir birini tanıyıblar.\nCyun və Cennifer İngiltərədə doğulub böyüyən tək yumurta əkizi olub. Hər ikisi də dil qüsurlu, həmçinin, qara dərili olduğuna görə məktəbdə rasizmlə üzləşiblər, yoldaşları ilə araları o qədər də yaxşı olmayıb. Bəlkə də bunun təsirindəndir ki, əkizlər ətrafdakılarla danışmağı tamamilə kəsib, ancaq bir-biri ilə danışıblar. Bir-birlərinin cümlələrini tamamlayır, bəzən sözsüz də anlayırmışlar bir-birlərini. Yeni il bayramlarının birində valideynləri onlara gündəlik bağışlayıb. Yazmağa başlayan əkizlərin hətta bir neçə kitabları da nəşr olunub. Ancaq qızlar kitablarından gələn şöhrətdən o qədər narahat olmağa başlayıblar ki, bəzi cinayətlər törədiblər. Buna görə psixoloji xəstəxanaya yerləşdiriliblər və ömürlərinin 14 ilini burada keçiriblər. Dərmanların təsirindən yazmaq bacarıqlarını itirən əkizlər daha çıxılmaz vəziyyətə düşüb və öz aralarında belə qərara gəliblər ki, onlardan hansısa dünyasını dəyişsə, ancaq o halda digəri normal həyata qayıda bilər. Cennifer “qurban” olmağa razılıq verib və 30 yaşında qəfildən ürəktutmasından vəfat edib. Onun ölümü həkimlər üçün hələ də müəmmalıdır. Yarısını itirəndən sonra Cyun başqaları ilə ünsiyyət qurmağa və yazıçılıq karyerasına davam edib.\nDünyanın ən kök əkizləri: 328 – 338 kq\n“MakQrari əkizləri” kimi tanınan Billi və Benni qardaşları “Dünyanın ən kök əkizləri” kimi Ginnessin Rekordlar kitabına düşüb. Biri 328 kq, digəri 338 kq olan qardaşlar güləş və motosiklet sürmə bacarıqları ilə məşhurlaşıblar. Billi 1979-cu ildə Niaqara Şəlaləsindəki şou zamanı qəza keçirərək, hələ 32 yaşındaykən dünyasını dəyişib. Benni isə 21 il sonra ürək çatışmazlığından həyatını itirib.\nDünyanın ən qoca əkizləri\nUzun ömürlülükləri ilə rekord qıran yapon əkiz bacılar Kin və Gin tək yumurta əkizi olmalarına baxmayaraq, qan qrupları ayrı olub. 1892-ci ildə doğulan bacılar ölkədə “Kinsan Ginsan” (Gümüş və qızıl) ləqəbi ilə məşhurlaşıblar. Onlardan biri 2000-ci, digəri 2001-ci ildə dünyasını dəyişib.\nBoy fərqi çox olan əkizlər\nİngilətədə yaşayan Hüseyn Bisadin boyu 2.23 sm, Somalidə yaşayan əkiz bacısı Kardranın boyu isə 1.63 sm olub. Aralarındakı 70 sm fərqlə əkizlər dünya rekordu vurublar.\nTəsadüfən qarşılaşan əkizlər\n20 il əvvəl Meksikada doğulandan sonra ayrılan əkiz bacıların biri Manhettendə yaşayan yəhudi ailəyə, digəri Lonq Aylenddə yaşayan katolik ailəyə verilib. Tamara və Adriana adlı əkizlərdən birinin Lonq Aylənddə universitetə daxil olmağı ilə hər şey dəyişib. Bir gün Tamaranın rəfiqələrindən biri ona çox bənzəyən qız tanıdığını deyib. Onları internet üzərindən tanış edəndən sonra məsələ aydınlaşıb. Söhbət zamanı hər ikisinin övladlığa götürüldüyü və eyni boyda olduqları ortaya çıxıb. Nəhayət, bir-birlərinə şəkillərini göndərəndən sonra heç bir şübhə qalmayıb.\nFərqli illərdə doğulan əkizlər\nRumıniyalı Katalin və Valentin əkiz olsalar da, fərqli illərdə doğulublar. Katalin dekabr ayında 7 aylıqkən bətndən götürülüb. Digər tay Valentini isə həkimlər 9 aylığa qədər saxlamağa qərar veriblər. O da fevral ayında doğulub və əkizlər eyni gündə xəstəxanadan ayrılıblar.\nTək yumurta əkizləri DNT-ləri eyni olduğuna görə eyni cinayətdən şübhəli sayılırlar\nAlmaniyada yeddi mərtəbəli lüks alış-veriş mərkəzindən 6,8 milyon dollar dəyərində zinət əşyaları oğurlanıb. Maska və əlcək taxan üç oğru təhlükəsizlik sistemini aşaraq binanın tavanındakı pəncərədən iplərə aşağıya düşüblər. Təhlükəsizlik kameraları onları qeydə alsa da, oğrular o gecə qaça bilib. Ancaq özləri də bilmədən arxalarında iz buraxıb. Lateks əlcəkdən pilləkənə düşmüş bir damla tərdən əldə edilmiş DNT araşdırılmağa başlanıb. Polis Almaniya cinayət məlumat bazasına girəndə eyni DNT-nin iki insana aid olduğunu görüb. Şübhəlilər livan əsilli 27 yaşlı tək yumurta əkizləri Həsən və Abbas olub. Polis hər iki qardaşı da həbs edərək 10 il iş istəyib, ancaq iş məhkəməyə çatmamış onlar sərbəst buraxılıb. Çünki alman qanunlarına görə, cinayəti dəqiq olaraq sübuta yetirilməyən heç kim həbs oluna bilməz. Polis onları şərti olaraq nəzarətdə saxlasa da, nə telefonlarını dinləyə, nə də bank hesablarına baxa bilir.\nTest şüşələri qarışıb, ata-anaları fərqli əkizlər dünyaya gəlib\nUilma və Uillem Stüartlar illərdir uşaq istəsələr də, heç cür alınmayıb. Nəhayət süni mayalanma ilə valideyn olmağa qərar veriblər. Mayalanma nəticəsində əkiz qardaşlar dünyaya gəlib, ancaq biri ağ dərili və mavi gözlü, digəri isə qara dərili və qəhvəyi gözlü. Dərhal DNT testi keçirən valideynlər uşaqlardan birinin – Koenin Stüart ailəsinin uşağı olduğunu, digərinin – Tuenin isə yad olduğunu öyrəniblər. Araşdırma hesabatı gizli saxlansa da, laboratoriyada sperm şüşələrinin qarışdığı ehtimal edilib. Stüart ailəsi həqiqətən də mayalanma günü onlarla birgə otaqda qara dərili cütlüyün olduğunu xatırlayıb. Xəstəxana isə bunu “qəza” adlandıraraq, hər iki ailədən üzr istəyib.\nGeriDənizə gedərkən nələrə diqqət etməliyik? İrəliRamazan ayında necə arıqlamalı? - RAMAZAN BƏLƏDÇİSİ


Kristobal Balensiaqa — Vikipediya\nKristobal Balensiaqa Eysaqirre\nisp. Cristóbal Balenciaga Eizaguirre\n21 yanvar 1895\n23 mart 1972 (77 yaşında)\ndizayner, biznesmen[d], dəb dizayneri, modelyer[d]\nKristobal Balensiaqa Eysaqirre (isp. Cristóbal Balenciaga Eizaguirre; 21 yanvar 1895[…] – 23 mart 1972[…], Xavea, Valensiya icması[d]) — ispan modelyeri.\nKristobal Balensiaqa XIX əsrin sonlarında 1895-ci ildə İspaniyanın Qateriya şəhərciyində dünyaya gəlib. Gələcək dizaynerin atası balıqçı, anası isə dərzi idi. Kristobal tikmə bacarığını anasından mənimsəyib. 12 yaşı olanda atası vəfat edir və o, anası ilə birlikdə İspaniyanın San Sebastian şəhərinə köçürlər. Anası dolanışıq üçün oğlunu dərzi sexində şagird kimi işə düzəldir. Kristobalın uğur hekayəsinin başlanğıcı da elə bu şəhərciklə bağlıdır.\nO, həyatının həlledici paltarını markiza Kassa Torresə tikir. Onda onun hələ 14 yaşı var idi. Gənc oğlanın işindən razı qalan markiza bu paltarı hələ uzun müddət sevə-sevə geyinir. Markizanın köməyi ilə Kristobal faydalı tanışlıqlar qazanır, yaxşı müştərilərlə işləmək şansı əldə edir. Lakin K.Balensiaqa bununla kifayətlənmədiyini, inkişaf üçün istedadını mütləq inkişaf etdirməli olduğunu yaxşı anlayırdı. Ona görə də 1913-ci ildə məşhur ispan dərzisi Kalle de Hernanin yanında işə düzəlir.\nKalle de Hernanin yanında bir müddət işləyəndən sonra Balensiaqa lazımi təcrübə əldə etmək üçün Parisə yola düşür. O, vaxt itirmədən Koko Şanelin yanında təlim keçir. İlhamlanmış və cəsarətlənmiş novator daha sonra İspaniyaya qayıdır və burada maraqlı ideyalarını tətbiq etməyə başlayır. O, 1915-ci ildə Balenciaga adlanan şəxsi atelyesini açır. Paris modelləri ispaniyalı modelyerə başgicəlləndirici uğur gətirir. Bu uğurlar dizaynerə 1933-ci ildə Madriddə, 1935-ci ildə isə Barselonada butik açmağa imkan verir.\n1936-ci ildə İspaniyada vətəndaş müharibəsi başladığı üçün doğma şəhərini tərk etməli olur. Parisə köçüb fəaliyyətini orda davam etdirir. Lakin Parisdə biznesini sıfırdan qurmaq lazım gəlir. 1937-ci ildə K.Balensiaqa Parisin nüfuzlu məhəlləsində ilkin kapitalı az olan xüsusi salon açır. Özünün ilk kolleksiyasını göstərmək üçün Kristobal hətta borc pul alır. Gələcəyinin kolleksiyanın uğurundan asılı olduğunu bilən dizayner yorulmaq işləyir və zəhmətinin bəhrəsini 1939-cu ildə nümayiş etdirir. Fransadakı məşhurluğunu Infanta adlı kolleksiyası sayəsində əldə edir. Zaman keçdikcə dizaynerin müştəriləri sırasına Jaklin Kennedi, Marlen Ditrix, Qloriya Ginnes, Barbara Xatton, İnqrid Berqman, Polin de Rotşild kimi məşhurlar qoşulur.\nKuturyenin müharibə illərindəki gərgin işi 1945-ci ildə qadın siluetini tamamilə dəyişərək moda dünyasına yeni fasonlar bəxş etməsilə nəticələnir. Dördkünc çiyinlik və ensiz bel fasonları onun kəşfidir. Açıq çiyin dekoltesini də dəbə Balenciaqa gətirir. Bu detallar Balensiaqa inqilabı adlanır.\nBundan başqa, Balensiaqa elit parfümeriya istehsalına başlayır. 1947-ci ildə alıcılarını ilk Le Dix adlı ətiri ilə sevindirir. Kristobel bədən və paltar arasında inanılmaz harmoniya yaradır. Balensiaqa 1955-ci ildə paltar-tuniki ixtira edir. Bu geyim biçimi 1958-ci ildə paltar-köynəyə çevrilir.\nBalenciaga moda evi fəaliyyəti göstərdiyi illər ərzində öz reputasiyasını çox yaxşı möhkəmləndirir. Moda evi hətta ən əziz və daimi müştərilərinə endirimlər etmirdi. Buna baxmayaraq, cəmiyyətin ən yüksək üzvləri həmişə onun ətrafında toplanırdı. İspaniya və Belçika kraliçları, hersoqinyalar, Monako şahzadəsi - bir sözlə, dünyanın ən zərif və tanınmış qadınları onun müştəriləri idi. Ona görə də 1968-ci ildə kuturyenin moda evini bağlamaq qərarı hamınını təəccüb içində qoyur. Parisdəki, Madriddəki və Barselonadakı atelyelər bir-birinin ardınca bağlanır. Moda aləmində uğur qazanan modelyer 74 yaşında bu işlərdən birdəfəlik uzaqlaşır. O, bu qərarını brendin konsepsiyasını dəyişmək və bazarın yenilikləri ilə uyğunlaşdırmaq istəməməsi ilə əsaslandırırdı.\nFransanın Fəxri Legion Ordeninə layiq görülən, danılmaz nüfuza malik dizayner 1974-cü ildə dünyasını dəyişir. Vəfatından sonra onun tələbələri moda evinin fəaliyyətini bərpa edirlər.\n↑ Cristóbal Balenciaga.\n↑ 1 2 Cristobal Balenciaga // Encyclopædia Britannica (ing.).\n↑ Cristóbal Balenciaga // RKDartists.\n↑ Cristóbal Balenciaga // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag\nMənbə — "https://az.wikipedia.org/w/index.php?title=Kristobal_Balensiaqa&oldid=5925500"\nBu səhifə sonuncu dəfə 2 may 2021 09:31 tarixində redaktə edilib.


Haqqımızda - Wuxi Flyt New Energy Technology Co., Ltd.\nŞİRKƏTWuxi Flyt Yeni Enerji Texnologiyaları A.Ş.\nBiz müştərilərimizə yüksək keyfiyyətli məhsullar və razı xidmət təklif etməyə həsr olunmuşuq.\nWuxi Flyt New Energy Technology Co., Ltd., kiçik və orta ölçülü külək turbinləri sistemləri və müvafiq aksesuarların peşəkar istehsalçısıdır. Uzun illərdir 100w-50kw-dan kiçik külək turbinlərinin tədqiqi və tətbiqi ilə məşğuluq. 1000 kvadrat metrlik bir ərazini əhatə edən geniş miqyaslı bir istehsal bazası, Şanxaydan 120 kilometr və Nanjingdən 200 kilometr uzaqlıqdakı Wuxi şəhərində, su yolu, sürətli yol, dəmir yolu və hava limanı ilə səsli nəqliyyat şəbəkəsinə malikdir.\nArtıq şirkətimiz çox sayda peşəkar kadrlara, inkişaf etmiş istehsal və sınaq obyektlərinə, xüsusən də məhsulların inkişafı və sınaqdan keçirilməsi üçün arzuolunan şərait yarada bilən külək tünelinə sahibdir və illər keçdikcə bütöv bir dizayn, istehsal, marketinq, quraşdırma, ayıklama sistemi yaratmışdır. və satış sonrası. Külək turbinləri CE, ISO sertifikatlıdır və bir neçə patentə layiq görülmüşdür. Tək mülkiyyət hüququ və beynəlxalq bazarla geniş əməkdaşlıq məhsullarımızın keyfiyyəti, etibarlılığı və davamlılığı üçün danışır. Bütün Çin və xarici ölkələrdə külək turbinləri layihələrimiz var, hamısı yaxşı qarşılanır.\nBiz yeni məhsulların sürətlə istehsalçısıyıq.\nMəhsul dizaynerləri üçün qiymətləndirmə vasitələri təqdim edirik;\nStandart baza təmin etmək üçün istehsalçıyıq.\nMüştərinin dizaynın mükəmməl təcrübəsini hiss etməsinə, öz dəyərinə çatmasına kömək etməsinə imkan veririk.\nMüştərilərin məmnuniyyət səylərini yaxşılaşdırmağa, müştərilərin əlavə dəyərini artırmağa daha çox həsr edəcəyik.\nistismarda cəsarətli təşəbbüs yeniliyi\nkeyfiyyət və səmərəli\nMüştəri xidmətinin keyfiyyəti şirkətin həyatıdır, eyni zamanda hər bir işçinin əsasını təşkil edir və hər sifarişin mükəmməl şəkildə yerinə yetirilməsi üçün hər bir müştəri məmnuniyyətini qazanmaq üçün əlimizdən gələni edin.\nAçıq düşüncəni, yenilikçi fikirləri qoruyun, yeni metodları araşdırın, kənara çıxmağa davam edin.\nPeşəkar fədakarlığı, komanda işini, pozitiv təşəbbüskarlığı qoruyun, sənayenin öncüsü olun.\nTəkmilləşdirməyə davam edin, yüksək keyfiyyətli məhsul yaradın, müştəri gözləntilərini aşın.\nSəmərəliliyi, müştəri tələblərinə davamlı sürətli reaksiyanı təşviq edin.\nMüştərini mərkəz olaraq, işçi faydalarına əsaslanan, müştəri xidmətinin keyfiyyətini davamlı olaraq yüksəltmək, müəssisə heyətinə inkişaf üçün daha geniş bir yer təmin etmək, müştəri, müəssisə, işçilərin qazanması üçün bir başlanğıc nöqtəsi olaraq müəssisənin inkişafına aparın. qazanmaq vəziyyəti.


Anar Xəlilov: “Azərbaycanı təbliğat müharibəsində gərgin mübarizə gözləyir”\n26 Noyabr 2020 15:36 | 1 717\n“Münaqişənin elə ilk vaxtlarından Azərbaycanın ədalətli mövqeyinə beynəlxalq aləmin yanaşması ikili standartlarla müşahidə olunub. Əgər belə olmasa idi münaqişə və torpaqlarımızın işğalı 30 ilə yaxın davam etməzdi. Bütün istiqamətlər üzrə yanaşmalarda Azərbaycan daim haqsız ittihamlara məruz qalsa da, aparılan gərgin mübarizələrin nəticəsində biz öz haqlı mövqeyimizi qoruyub saxlamağa müvəffəq olmuşuq”. Bunu “Səs” qəzetinə açıqlamasında Prezident Yanında QHT-lərə Dövlət Dəstəyi Şurasının üzvü, Sağlam İnkişaf və Maarifləndirmə İctimai Birliyinin sədri Anar Xəlilov deyib.\nOnun sözlərinə görə, mənfur düşmənin havadarlarının bizə qarşı olan ittihamları bitmir. Hərb meydanında qazandığımız misilsiz qələbədən sonra anti Azərbaycan qüvvələr demək olar ki, bütün istiqamətlərdə aktivləşərək şər kompaniyasına start veriblər: “Xüsusilə bu münaqişəyə əvvəldən dini qarşıdurma donu geyindirməyə çalışan qüvvələrin daha da aktivləşməsi fonunda özünü biruzə verir. Lakin bizim haqlı mövqeyimiz sarsılmaz faktlarla ortadadır. Azərbaycan rəhbərliyinin apardığı siyasətin kökündə həmişə tolerantlıq strateji xətt olaraq ön planda olub. Azərbaycan xalqı min illərdi dini ayrı-seçkiliyi öz dəyərlərində yaşatmayıb, əksinə daim digər dinlərə və xalqlara hörməti öz adətlərinin əsas tərkib hissəsi kimi yaşadıb. Bu gün Azərbaycanda bütün dinlərə qarşı qanuni və insani yanaşma müstəvilərində dünyaya nümunə ola biləcək bir müsbət mühit vardır. Azərbaycan ərazilərində olan bütün dinlərə məxsus tarixi abidələrin qorunub saxlanılması və onlara dövlət qayğısı göz qabağındadır. Uzağa getməyək elə Azərbaycanda olan bütün diplomatik korpusların nümayəndələri bunu çox gözəl bilir. Hətta Bakının mərkəzində olan ermənilərə aid kilsənin təmir edilərək qorunması təkzib olunmaz faktdır. Bu gün biz azad olunmuş torpaqlarımızda olan xalqımıza məxsus dini məbədlərimizdə isə fərqli səhnənin şahidi oluruq”.\nA.Xəlilov onu da bildirdi ki, erməni şğalı nəticəsində məscidlərimiz dağıdılıb və ya donuz fermalarına çevrilib: “Amma bunu beynəlxalq aləm adlandırdığımız özlərini dünyanın ağıllı düşüncə mərkəzləri adlandırdıqları qurumları görmür. Yox əslində görürlər sadəcə görmək istəmirlər. Çünki bu onların daxillərindəki gizli məkrli siyasətlərinə cavab vermir. Ancaq bu çirkin kampaniyaları da iflasa uğrayacaq, biz öz haqlı mövqeyimizi sübut etməyi bacaracayıq. Bu gün Azərbaycanın yenilməz, öz apardığı siyasətilə artıq qalib bir fatehə çevrilən LİDERİ İlham Əliyevin bütün istiqamətlərdə yorulmadan apardığı fəaliyyətin nəticəsində düşmənlərin bütün iftiraları məğlubiyyətə düçar olacaq. Amma bizlər də cəmiyyət olaraq prezidentimizin siyasətinə dəstək olmalı düşmənin təxribatlarına və ikili standartlarına qarşı əks təbliğatımızı daim güclü etməli, haqlı mövqeyimizi sübüt etməliyik. Hərbi müstəvidə sözünü deyən Azərbaycanı təbliğat müharibəsində hələ uzun müddət gərgin mübarizə gözləyir. Əsgərimizin döyüş meydanında qazandığı qələbəni, prezidentimizin arxasında dayaq olaraq biz ziyalılar da informasiya müharibəsində davam etdirəcəyik və qələbə bizimdir”.


[b]Azərbaycan çempionu dünyasını dəyişdi[/b]\nAzərbaycan çempionu dünyasını dəyişdi\nAzərbaycan çempionu Dejan Brdjoviç vəfat edib. Apasport.az saytının məlumatına görə, 49 yaşlı serbiyalı mütəxəssis yaşadığı evdə dünyasını dəyişib.\nPolşanın “Şetsin” klubunu çalışdıran Brdjoviç ölkə çempionatında yaranan fasilə səbəbindən Belqrada ailəsinin yanına dönüb. Əsas məqsədi yeni ili doğma ölkəsində keçirmək olan Brdjoviçin bu istəyi ürəyində qalıb. Onun hələlik nədən vəfat etdiyi rəsmi açıqlamır.\n2010/2011 mövsümündə “Rabitə” voleybol klubunun Azərbaycan çempionu edən və Çempionlar Liqasının finalına yüksəldən mütəxəssis 2014/2015 mövsümündə də Bakı klubunun “sükanı arxası”nda olub. Lakin artıq tarixin yaddaşına köçən “Rabitə”də onun ikinci dönəmi uğurlu alınmayıb və 2015-ci ilin fevralında istefaya göndərilib.\nHər 2 gedişində komandamızda onu əvəzləyən həmyerlisi, hazırda “Telekom”un baş məşqçisi olan Zoran Qayiç isə Brdjoviçin ölməsinə məyus olub. Olimpiya çempionu bildirib ki, dünya voleybolu ən yaxşı mütəxəssislərindən birini itirib.\nQeyd edək ki, sabiq Yuqoslaviya yığmasında 300-dən artıq oyun keçirmiş Brdjoviç 10-dan artıq klubun şərəfini qoruyaraq, müxtəlif titulların sahibidi. Aktivində dünya və Avropa çempionatlarının da medalları olan mütəxəssis baş məşqçi kimi də bir sıra uğurlara imza atıb. Ölkəsi ilə yanaşı, İtaliya, Azərbaycan və Polşada çalışan Brdjoviç bu çempionatlarda fəxri kürsüyə yüksəlməyi bacarıb.\nMartinesin "İnter"ə təzyiqi - transfer üçün\nÖz meydanında uduzdu - "Real Sosyedad"\n"Yuventus"dan 80 milyon istədi - Premyer Liqa klubu\n"Roma"nın futbolçusunu transfer edir - "Atalanta"\nDÇ-2022-nin seçmə mərhələsini təxirə saldı - FİFA\n“Leqanes”lə müqavilə imzaladı - millimizin hücumçusu\nTovuza “hə” dedi - “Azərreyl”


Aftandil Haciyev: 'Az sehv etsek, 'Universitatya'ya qarsi istediyimiz oyunu gostere bilerik' - Azadliq Xeber\nAftandil Haciyev: 'Az sehv etsek, 'Universitatya'ya qarsi istediyimiz oyunu gostere bilerik'\nAftandil Hacıyev: 'Az səhv etsək, 'Universitatya'ya qarşı istədiyimiz oyunu göstərə bilərik'\n10 İyul, 2019 18:20 xeber – “Bütün klublarımıza, o cümlədən öz komandamıza avrokuboklarda uğurlar arzulayıram. İnanırıq ki, debüt mövsümümüzdə layiqli şəkildə mübarizə aparacağıq. Bizim üçün böyük təcrübə olacaq”.\n“Report” xəbər verir ki, bunu “Səbail”in baş məşqçisi Aftandil Hacıyev UEFA Avropa Liqasının I təsnifat mərhələsində Bakıda Rumıniyanın “Universitatya” komandasına qarşı keçirəcəkləri ilk matç haqqında danışarkən söyləyib.\n38 yaşlı mütəxəssis “ASCO Arena”da baş tutan mətbuat konfransında rəqibin güclü olduğunu bildirib: “Rəqib haqqında müsbət sözlər deməyə məcburam. Püşk zamanı potensial rəqiblərimizdən ən güclüsü düşdü. Amma ruhdan düşmürük. Az səhv etsək, istədiyimiz oyunu nümayiş etdirə bilərik. Mövsüm bitəndən sonra 11 futbolçu ilə yollarımızı ayırdıq. Bəziləri biz istəməsək də, getdilər. Onların yerinə 6-7 futbolçu cəlb etdik. Hələlik istədiyim rəqabəti komandamda görə bilmirəm. Amma təcrübəli oyunçularımıza güvənirik. Onların təcrübəsindən faydalanacağımza inanırıq. Rəqibin baş məşqçisi yeni olsa da, 6 ildir bu klubdadır. İnanmıram ki, sistemi dəyişələr. Yüksək presinq tətbiq edən futbolçulara malikdirlər. Bunların qarşısını alıb, rəqibi təəccübləndirməyi düşünürük. 11 futbolçumuz getdiyi üçün komplektləşmə gec alındı. Uyğunlaşmaq üçün zaman lazımdır. Hələlik tam istədiyimiz səviyyədə deyil”.\nHacıyev deyib ki, avrokubokda debüt etmək onların üzərinə təzyiq yox, məsuliyyət qoyur: “Səbail” 3 ildir yaranıb və avrokuboka düşməyin özü klub üçün uğurdur. Mövsüm başlamazdan öncə rəhbərliklə danışdıq. Strategiyamızı legionerləri azaldıb yerli oyunçuların sayını artırmaq üzərində qurmağa qərar verdik. Mirabdulla Abbasovun da özünü göstərməsini istərdik. İstədiyimiz nəticə ən azından məğlub olmamaqdır. Bundan sonra səfər matçı haqqında düşünəcəyik. Arxa xətdə səhv etməmək üçün müəyyən planlarımız var. Ən böyük problemimiz qapıdır. Aleksandr Rıbka və Kamal Bayramov zədəlidir. Daniel Bojinovski və ya Elxan Əhmədova şans verəcəyik”.\nQeyd edək ki, iyulun 11-də “ASCO Arena”da keçiriləcək “Səbail” – “Universitatya Krayova” oyunu saat 20:00-da başlayacaq. Bu komandalar arasında cavab matçı iyulun 18-də Krayovada olacaq.


İspaniyadan yeni Kataloniya — AÇIQLAMASI '; // item += '\nİspaniyadan yeni Kataloniya — AÇIQLAMASI\nİspaniya hökuməti Kataloniya liderlərinə çağırış edib.\n"Ölkə.Az" xəbər verir ki, ədliyyə naziri liderlərin İspaniya parlamentində təmsil olunmasını yaxşı addım kimi qiymətləndirib.\nİştirak etdiyi radio verilişində çıxış edən ədliyyə naziri Rafael Katala Kataloniya liderlərinin İspaniya parlamentində təmsil olunmasını yaxşı bir addım olduğunu bildirib. Nazir deyib: "Kataloniya problemini yerli seçkilər keçirərək həll etmək olmaz".\nErmənistanla sərhəd kəndlərə qaz verildi\nİngiltərənin Birmingem şəhərində 23 yaşındakı Khurum Shazada adlı manyak gecə saatlarında bir evə girib.\n"Ölkə.Az" xəbər verir ki, o, gizlin girdiyi cənazə evində ölü bir qadının meyiti ilə cinsi münasibətdə olub.\nCənazə evinin işçiləri səhər işə gələndə meyitin üzərində sperma izləri görərək polisə məlumat veriblər. Təhlükəsizlik kameralarını araşdıran polislər Shazadanı yaxalayıblar.\nMeyitin üzərindəki sperma qalıqları manyakın DNT-si ilə uyğun gəldiyindən onun haqqında cinayət işi açılıb.\nVerdiyi açıqlamada peşman olduğunu bildirən Khurum məhkəməyə çıxarılanadək polis nəzarətində saxlanılacaq.\nYüzlərlə maralı öldürən ovçuya qeyri-adi cəza — 1 il ərzində...\nABŞ-da qeyri-qanuni ov edərək həbs edilən bir məhkuma qəribə cəza verilib.\n“Ölkə.Az” xəbər verir ki, yüzlərlə maralı öldürən şəxs cəza müddəti bitənə qədər hər ay “Disney” şirkətinin istehsalı olan “Bembi” çizgi filmini izləyəcək.\nHadisə Missuri ştatında baş verib. Qeyri-qanuni maral ovlayan Devid Berrinin atası və qardaşı da saxlanılıb. Ştat tarixinin ən böyük qeyri-qanuni ovçuluğu səbəbindən hakim qarşısına çıxan Berriyə 1 il həbs cəzası verilib. Amma məhkəmə bununla da kifayətlənməyib və qeyri-adi qərara da imza atıb.\nBerri 23 dekabr tarixindən etibarən ayda ən azı bir dəfə “Bembi” adlı maral balasından bəhs edən çizgi filminə tamaşa edəcək.


Ermeni nece ele keçdiyini dedi – Video - Azadliq Xeber\nErmeni nece ele keçdiyini dedi – Video\nBu gün Gəncə Ağır Cinayətlər Məhkəməsində erməni hərbi qulluqçu Arsen Baqdasaryanın cinayət işi üzrə məhkəmə prosesi yekunlaşıb. Proses zamanı cinayət işinə əlavə olunan sənədlərə baxış keçirilib.\nANS TV-nin məlumatına görə, hakim Elbəy Allahverdiyevin sədrliyi ilə baş tutan prosesdə bu dəfə zərərçəkənlərin ifadələri dinlənildi. Arsen Baqdasaryan əsir düşərkən hərbi deyil, mülki geyimdə olduğunu və özünü çoban Vazgen Qriqoryan kimi təqdim etdiyini dedi.\nProses zamanı cinayət işinə əlavə olunan sənədlərlə də tanış olundu. Erməni kəşfiyyatçıda aşkar edilən 3 piyada əleyhinə minadan birinin tərkibindəki tratil çıxarılaraq, digər ikisinin isə partladılaraq zərərsizləşdirildiyi söylənildi.\nİclasda piyada əleyhinə “fuqas” tipli minanın Ermənistanda istehsal edildiyi açıqlandı. Faktı sənədlərlə tanışlıq zamanı Arsen Baqdasaryan da təsdiq etdi və minanın Kirovakan, hazırkı Vanadzor şəhərində yerləşən zavodda hazırlandığını bildirdi.\nBu gün eyni zamanda məhkəmə prosesinin yekunlaşdığı elan olundu. Çıxış üçün söz dövlət ittihamçısına verilsə də, prokuror məhkəmədən vaxt istədi.\nArsen Baqdasaryan Azərbaycan Respublikası Cinayət Məcəlləsinin 12 maddəsilə təqsirli bilinir və Gəncə Ağır Cinayətlər Məhkəməsində mühakimə olunur.\nNövbəti məhkəmə prosesinin may ayının 4-də keçiriləcəyi elan olunub.


Nazir Azərbaycanın Ermənistana beş maddəlik təklif verməsinin məqsədini açıqlayıb\n12 mart, 2022 [17:53]\nAzərbaycanın xarici işlər naziri Ceyhun Bayramov rəsmi Bakının Ermənistana beş maddədən ibarət təklif verməsinin məqsədlərini açıqlayıb.\nNazir jurnalistlərə açıqlamasında bildirib ki, Azərbaycan Ermənistana sülh müqaviləsi üzərində işləməyi təklif edir.\n"Ermənistana irəli sürülən beş maddəlik təklifin əsas fəlsəfəsi ondan ibarətdir ki, 44 günlük Vətən müharibəsi başa çatandan, yəni 30 illik işğala son qoyulandan, Azərbaycanın ərazi bütövlüyü bərpa edildikdən sonra Azərbaycan Prezidenti İlham Əliyev Azərbaycan dövlətinin bu səhifəni bağlamağa hazır olduğunu bildirmişdi. Belə olan təqdirdə Azərbaycan Ermənistana sülh müqaviləsi üzərində işləməyə hazırlığını bəyan etmişdi. Bu mesaj Ermənistana təxminən bir il bundan əvvəl verilmişdi. Bir il ərzində bir neçə dəfə bu təklif gündəmə gətirilib.\nAzərbaycan beynəlxalq münasibətlərin məsuliyyətli üzvüdür. Biz həm ikitərəfli münasibətlərin inkişaf etməsində, həm də daha geniş mənada bölgədə sülh, inkişaf və tərəqqinin təmin edilməsi üçün qonşu ölkələr arasında münasibətlərin qurulmasında maraqlıyıq. İndiki vəziyyət, yəni Azərbaycanla Ermənistan arasında faktiki olaraq münasibətlərin, əlaqələrin olmaması, düşmənçiliyin saxlanması nə Azərbaycan, nə Ermənistan, nə də region üçün fayda gətirən deyil. Bundan irəli gələrək Azərbaycan bu addımı atdı. Bir ilə yaxın müddət ərzində Azərbaycan Ermənistandan heç bir konkret cavab almayıb. Bu məsələdə Azərbaycan tərəfi olaraq növbəti addımı atıb xoş niyyətimizi göstərdik.\nMəntiqimiz ondan ibarət idi ki, sülh müqaviləsi böyük, ciddi sənəddir və bu, uzun müddət üzərində işləyib razılaşdırmaq anlamına gələ bilər. Ermənistan bu gün bunu etməyə hazır deyilsə, hansısa daxili siyasi proseslər və digər məsələlər baxımından tərəddüd edirsə, bunun şərhini özlərinə həvalə edirik. Prosesi müəyyən mənada onlar üçün asanlaşdırmaq üçün növbəti sənədi təqdim etdik. Azərabycan və Ermənistan dövlətlərarası münasibətlərinin normallaşdırılması üçün baza prinsipləri və onun çərçivəsini təqdim etdik. Əsas hədəf və məntiq də bundan ibarətdir. Sənəddə olan prinsiplərin hamısı beynəlxalq hüquqa əsaslanır. Orada heç bir qeyri-adi müddəalar yoxdur. Hesab edirik ki, həmin təkliflərdən imtina etmək məntiqsiz görünə bilər. Vaxtı qabaqlamaq istəmirəm və qarşı tərəfin cavabını gözləyək. Ötən gün Ermənistan Xarici İşlər Nazirliyinin sözçüsü ölkəsinin Azərbaycanla sülh müqaviləsi üzərində danışıqlara başlamaqla bağlı beynəlxalq vasitəçilərə müraciət etmək planları barədə açıqlama verib", - nazir vurğulayıb.(report)


Tbilisidə Xocalıya həsr edilmiş avtoyürüş keçirildi » Butov.az\nTarix : 26-02-2021, 16:44\nXocalı soyqırımının 29-cu ildönümü ilə əlaqədar “Xocalıya Ədalət” beynəlxalq məlumatlandırma kampaniyası çərçivəsində Gürcüstan paytaxtı Tbilisidə avtoyürüş təşkil olunub.\nButov.az Azvision.az-a istinadən xəbər verir ki, üzərində “Xocalıya ədalət!” kampaniyasının loqosunu və Bakıdakı soyqırımı abidəsini özündə əks etdirən plakatlar yerləşdirilmiş 3 kiçik və 5 böyük yük avtomobili fevralın 26-da səhər tezdən axşam saatlarınadək Tbilisi şəhəri ərazisində hərəkət edib.\nSəfirliyin qarşısından hərəkətə başlayan avtomobillər şəhərin mərkəzi küçə və prospektlərindən keçib.\nBu yürüş əhalinin diqqətini cəlb edib və böyük marağına səbəb olub.\n“Xocalı soyqırımını unutmayaq” adlı sosial layihələr müsabiqəsi keçirilir


68 il bir-birinə yapışmış halda yaşayıblar\n18:48 12 Avqust 2020\nDünyanın ən uzunömürlü siam əkizləri öldü\n21:51 07.07.2020 Qısa URL\nRonni və Donninin həyatından bəhs edən qardaşları Cim: "Onlar uzun bir yol keçdilər və tamamilə xoşbəxt idilər"\nBAKI, 7 iyul — Sputnik. ABŞ-ın Ohayo ştatında siam əkizləri Ronni (Ronnie) və Donni Qalyon (Donnie Galyon) vəfat ediblər. Onlar rekord dərəcədə uzun ömür sürüblər. Bu barədə yerli televiziya kanalının saytında məlumat verilib.\nRonni və Donni 28 oktyabr 1951-ci ildə anadan olublar, iyulun 4-də 68 yaşlarında təbii səbəblərdən ölüblər. 2014-cü ildə qardaşlar tarixin ən yaşlı siam əkizləri kimi tanınıblar. Onlar dünya rekordunu qıranda Ronni etiraf etmişdi ki, bu, Donni ilə onun həmişə xəyal etdiyi şeydir.\nƏkizlər bel nahiyəsindən böyüyüblər, onların mədə-bağırsaq traktının aşağı hissəsi və cinsiyyət orqanı ümumi, ürəyi, mədəsi, əlləri və ayaqları isə ayrı olub.\nSiam əkizlərinin doqquz qardaş-bacısı olub. Ronni və Donni kiçik yaşlarından etibarən tibbi məsrəflərini qarşılamaq üçün karnaval nümayişlərində iştirak ediblər. Onlar 1991-ci ildə təqaüdə çıxıblar və 2010-cu ilə - sağlamlıq problemləri başlayana qədər tək yaşayıblar. Sonra qardaşları Cim və onun həyat yoldaşının yanına köçmək məcburiyyətində qalıblar. Yüzlərlə könüllü Cimə evini tikməyə kömək ediblər ki, yaşlanmaqda olan qardaşlar orada rahat yaşaya bilsinlər.\nRonni və Donninin həyatından bəhs edən Cim deyib: "Onlar uzun bir yol keçdilər və tamamilə xoşbəxt idilər".\nƏvvəllər cərrahiyyə əməliyyatı yolu ilə ayrılmaqdan imtina edən digər siam əkizləri Karmen və Lupita televiziya verilişinə qatılmış və hər kəsin heyranlığına səbəb olmuşdular. Qızların müsbət əhval-ruhiyyəsi tamaşaçıları ilhamlandırmışdı. Bu verilişdən sonra Twitter istifadəçiləri siam əkizlərinə təriflər yağdırmışdılar.


Gerye: qovulub, yoxsa qaçıb? » Football-plus.az\n22 iy 16:09gundem\n“Qarabağ” iyulun 16-da Vild-Donald Gerye ilə əməkdaşlığı dayandırdığını açıqlasa və onun mövqeyinə futbolçu gətirsə də, bu ayrılıqla bağlı heç də bütün suallar çözülməyib. İki mövsüm ərzində komandanın formasını geyən, daim oyunu ilə seçilən haitili hələlik mövzu ilə bağlı danışmasa da, oxu.az saytından olan həmkarımız Səbuhi Musayev məsələni aydınlaşdırmağa çalışıb.\n“Qarabağ”ın müqaviləsini pozduğu haitili futbolçu Vild-Donald Geryenin Ağdam klubunun düşərgəsinə gec gəlməsinin səbəbi bəlli olub. Haiti mətbuatı yazır ki, 30 yaşlı sol cinah oyunçusu 15 iyun - 7 iyul aralığında ABŞ, Kosta Rika və Yamaykanın birgə təşkilatçılığı ilə keçirilmiş “Qızıl Kubok” turnirində mübarizə aparıb.\nBundan sonra o, Haitiyə qayıdıb və iyulun 9-da ölkə prezidenti Jovenel Moizin qəbulunda olub. Bu görüşdə Haitinin baş naziri, gənclər və idman naziri, həmçinin Haiti Futbol Federasiyasının baş katibi iştirak ediblər. Yeri gəlmişkən, Gerye prezidentin qəbul etdiyi üç futbolçudan biri olub.\nHəmin gün yerli vaxtla saat 15.30-dan axşam 20.00-a qədər Geryenin məşhur olduğu cənub bölgəsində yerləşən, ölkənin üçüncü böyük şəhəri Le Kedə yerli camaat kütləvi şəkildə onu qarşılayıb. Adamlar “səni salamlayırıq, Donald, bizim haitili Messimiz”, - deyə futbolçunun şəninə tərif yağdırıblar.\nBununla belə, Gerye yenə “Qarabağ”ın düşərgəsinə iyulun 10-da qoşulmalı olsa da, o buna tələsməyib. Futbolçu iyulun 15-də doğma şəhərində ölmüş qızı Mianın adına gecə klubunun açılışını edib. Bu isə “Qarabağ” rəhbərliyinin səbr kasasını daşıran son damla olub.\nYeri gəlmişkən, Gerye “Qarabağ”dan ayrılması ilə bağlı “instaqram”da paylaşdığı postda incikliyini gizlətməyib və müqaviləsinin maaşla bağlı şərtləri ilə razılaşmadığını bildirib: “Qarabağ”da oynamaq xoş idi. Amma müqaviləmiz mənim xeyrimə deyildi. Ona görə də klubla müqaviləmizin pozulması barədə razılığa gəldik”.\nXatırladaq ki, “Qarabağ” haitili ilə müqaviləni pozduğunu iyulun 17-də açıqlayıb. Amma klubun açıqlamasında müqavilənin müddəti iyunun 30-da bitdiyi halda, UEFA-ya Çempionlar Liqasında iştirak üçün göndərilən siyahıya adının salınması haqda heç nə deyilməyib.\nGeryenin yığması finala yüksələ bilmədi Gerye hələ də qərar verməyib Gerye “Qarabağ”dan yarım milyon dollar istəyir Gerye “Qarabağ”da qalacağını təsdiqlədi İki rəqib məlum oldu, Gerye rəmzi komandada


İnformasiya və biliklər iqtisadiyyatının innovativ perspektivləri tədqiq olunur - Xəbərlər - IKT\n105 sa sa sa\nİnformasiya və biliklər iqtisadiyyatının innovativ perspektivləri tədqiq olunur 18.11.2020 12:27 / Konfranslar, İclaslar\nAMEA İnformasiya Texnologiyaları İnstitutunun 8 saylı şöbəsinin 2020-ci il üzrə hesabatı onlayn formada dinlənildi. Hesabatı təqdim edən şöbə müdiri, iqtisad üzrə fəlsəfə doktoru, dosent Əlövsət Əliyev cari ildə görülmüş işlər haqqında məlumat verdi.\nMəruzəçi öncə şöbədə informasiya və biliklər iqtisadiyyatının innovativ perspektivlərinin çoxkriteriyalı analiz üsulları vasitəsilə ekspert qiymətləndirməsi üçün bir sıra metodikanın, model, metod və alqoritmlərin təklif edildiyini bildirdi. Həmçinin İKT sektorunun müasir vəziyyətinin təhlili, perspektiv inkişaf potensialının araşdırılması və qiymətləndirilməsi göstəricilərinin işləndiyini qeyd etdi. İKT sektorunda məhsul/xidmət buraxılışının dinamikasının təhlili ilə yanaşı olaraq, Big data, “Əşyaların İnterneti”, blokçeyn və s. kimi texnologiyaların bəzi müasir texnoloji innovasiya iqtisadiyyatı sektorlarının formalaşmasına və idarəolunmasına təsirinin konseptual modelinin işləndiyini də diqqətə çatdırdı.\nŞöbə müdiri, hesabat ilində həmçinin informasiyaya, biliklərə əsaslanan intellektual cəmiyyətin və iqtisadiyyatın formalaşması və inkişafının təşəkkül mərhələləri və xüsusiyyətlərinin təhlil edildiyini bildirdi.\nMəruzəçi Dünya İqtisadi Forumunun 4.0 Sənaye inqilabı (Sənaye 4.0 – Industry 4.0) çağrışlarına müvafiq olaraq beynəlxalq təcrübə və ölkədəki vəziyyət haqqında məlumat verdi. IV Sənaye inqilabına keçid şəraitində informasiya, bilik, rəqəmsal iqtisadiyyatın inkişaf səviyyəsini xarakterizə edən göstəricilərin və müasir inkişaf trendlərininin müəyyənləşdirildiyini qeyd etdi. İnnovasiya texnoparklarının fəaliyyətinin keyfiyyət göstəricilərinin müəyyənləşdirilməsində və idarə olunmasında çoxkriteriyalı ekspert qiymətləndirməsi sahəsində aparılmış tədqiqat işləri barədə də məlumat verdi.\nƏ.Əliyev hesabat ilində həmçinin özünün “İnformasiya iqtisadiyyatı sektorlarının formalaşması problemlərinin tədqiqi və innovativ perspektivlərinin qiymətləndirilməsi” mövzusunda dissertasiya işinin 30 sentyabr 2020-ci ildə institut seminarında müzakirə olunduğunu, dissertasiya işi üzərində tamamlama işlərinin yerinə yetirildiyini və onun rəsmi müzakirəyə təqdim olunma mərhələsində olduğunu da qeyd etdi. Bundan başqa böyük elmi işçi Roza Şahverdiyevanın “Texnoparkların fəaliyyətinin səmərəli təşkili və idarə olunması üçün model və metodların işlənməsi” mövzusunda dissertasiya işinin müdafiəyə təqdim olunduğunu nəzərə çatdırdı.\nElmi-innovasiya fəaliyyətindən bəhs edən məruzəçi ölkədə gələcəkdə keçiriləcək “İnformasiya iqtisadiyyatının formalaşması: problemlər, vəzifələr və perspektivlər” mövzusunda respublika multidissiplinar elmi-praktiki konfransı ilə əlaqədar hazırlıq işlərinin də yerinə yetirilidiyini qeyd etdi.\nDövlət proqramlarında informasiya iqtisadiyyatı və innovasiya fəaliyyəti ilə əlaqədar müvafiq bəndlərin icrasında, “Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsində” (2016) İnformasiya Cəmiyyəti iqtisadiyyatının formalaşmasından irəli gələn məsələlərin yerinə yetirilməsində iştirak edildiyini söylədi.\nƏ.Əliyev şöbə əməkdaşlarının elmi-texniki konfranslar və simpoziumlarda 4 məruzəylə iştirak etdiyini və tanınmış elmi jurnallarda 9 məqalənin dərc edildiyini, daha 3 məqalənin isə beynəlxalq bazalarda indeksləşən jurnallarda rəy mərhələsində olduğunu bildirdi.\nAMEA-nın vitse-prezidenti, institutun direktoru, akademik Rasim Əliquliyev hesabata dair fikirlərini bölüşərək yerinə yetirilən elmi tədqiqatları yüksək qiymətləndirdi, növbəti illərdə elmi innovasiyaların kommersiyalaşdırılması məsələsinin və İKT əsasında formalaşan yeni texnoloji innovasiya iqtisadiyyatı sektorlarının sosial iqtisadi aspektlərinin daha dərindən araşdırılmasını tövsiyə etdi.


Kaspi Təhsil Mərkəzinin illik yekun hesabatının təqdimatı olub\nSentyabrın 21-də Beynəlxalq Mətbuat Mərkəzində Kaspi Təhsil Mərkəzinin ənənəvi illik yekun hesabatının təqdimatı olmuşdur.\nAzərTAc xəbər verir ki, tədbirdə mərkəzin ötən tədris ilində fəaliyyəti, qazandığı nailiyyətlər barədə məlumat verilmiş, vəzifə və planlardan danışılmışdır.\nKaspi Təhsil Mərkəzinin təsisçisi Sona Vəliyeva əldə olunan nailiyyətlərdən danışaraq bildirmişdir ki, mərkəzin məqsədi, ilk növbədə, təhsil sahəsinə yeniliklər gətirmək, beynəlxalq standartlara cavab verən bir təhsil sistemi yaratmaqdır.\nMərkəzdə "Kaspi Poliqlot" xidməti üzrə beynəlxalq sertifikat imtahanlarına (TOEFL, IELTS) hazırlıq kursları keçirilir. Bu proqram çərçivəsində tələbələr yüksək nəticələr əldə edirlər.\nMərkəzin xaricdə təhsil xidmətlərini təklif edən "Kaspi Qlobal" gənclərin xaricdə təhsil almaları və ya təhsillərini xaricdə davam etdirmələri, tələbə-gənclərin xaricdəki müxtəlif təhsil proqramlarında iştirakını təmin edir. Bu proqram, həmçinin dövri olaraq hər il Bakıda beynəlxalq təhsil sərgilərini keçirən yeganə təhsil mərkəzidir.\nS.Vəliyeva qeyd etmişdir ki, dünyanın tanınmış universitetləri ilə əlaqə quran təhsil mərkəzi daim aktual və novator layihələri ilə müstəqil təhsil məkanında tamamilə fərqlənir. Artıq "Kaspi Qlobal"ın 350-dək məzunu həmin universitetlərdə təhsil alır. Bu il isə proqram üzrə müvəffəqiyyətlə imtahan vermiş 80-dək tələbə dünyanın nüfuzlu universitetlərində oxuyacaqdır.\nKaspi Təhsil Mərkəzi magistr hazırlığında Tələbə Qəbulu üzrə Dövlət Komissiyasının (TQDK) tələblərinə tam cavab verən kompleks proqramdan istifadə edir. Mərkəzin "Kaspi Professional" magistraturaya hazırlıq bölməsi xətti ilə respublikamızda yüzlərlə məzunumuz magistraturaya daxil olmuşdur.\nMərkəzin "Kaspi Kids" məktəbəqədər hazırlıq üzrə xidməti barədə danışan S.Vəliyeva demişdir ki, bu proqram uşağın məktəbə və cəmiyyətə tam hazırlanmasını əhatə edir.\nQeyd olunmuşdur ki, "Kaspi Abituriyent" xidməti IX-XI sinif şagirdlərinin və məzunların bütün ixtisas qrupları üzrə kompleks şəkildə ali məktəblərə hazırlığını təşkil edir. Proqram çərçivəsində 550-dək məzun ölkəmizdə fəaliyyət göstərən universitetlərə qəbul olunmuşdur. Bu il daha iki Kaspi tələbəsi TQDK-nın qəbul imtahanlarında yüksək bal yığaraq Prezident təqaüdünə layiq görülmüşdür. Qulu Quluyev 680 balla, Vəfa Qəmbərova isə 674 balla Bakı Ali Neft Məktəbinə daxil olmuşlar.\nTəşkilatın fəaliyyəti barədə ətraflı məlumat verən Kaspi Təhsil Mərkəzinin direktoru Elnur Əliyev layihələrin uğurla həyata keçirildiyini diqqətə çatdırmış, gələcək planlar barədə danışmışdır.\nTədbirdə Kaspi Təhsil Mərkəzinin yeni "Elektron təhsil" layihəsinin təqdimatı olmuşdur.\nQeyd olunmuşdur ki, Kaspi elektron təhsil sistemi Azərbaycanda bu qəbildən tamamilə fərqli bir sistem və imkanlar təqdim edir.\nSonda builki qəbul imtahanlarında yüksək nəticə göstərmiş tələbələrə hədiyyələr təqdim olunmuşdur.


2021-10-23 09:42:30 167\nOktyabrın 22-də Milli Məclisin sədri Sahibə Qafarova Parlament Sədrlərinin Avropa Konfransında "Bütün Avropa vətəndaşlarının ümumi gələcəyi" mövzusunda çıxış edib.\nParlamentin sədri diqqətə çatdırıb ki, "Dağlıq Qarabağ" münaqişəsi artıq mövcud deyil. Ermənistan yeni reallıqla barışaraq onu qəbul etməli, 2020-ci ilin noyabrında və 2021-ci ilin yanvarında imzalanmış, bölgənin sülh və təhlükəsizlik məkanına çevrilməsinin parametrlərini özündə ehtiva edən üçtərəfli bəyanatları tam yerinə yetirməlidir.\n"Hesab edirik ki, bölgənin sülh, sabitlik və inkişaf məkanına çevrilməsi Avropanın gələcəyi baxımından da son dərəcə əhəmiyyətlidir", - deyən Milli Məclisin sədri vurğulayıb ki, parlamentlər demokratik institutların və siyasi sistemlərimizin qarşısında duran vəzifələri həll etmək üçün hərəkətə keçməlidir. Biz diqqəti daha çox enerjili vətəndaş cəmiyyətinin mədəni müxtəlifliyinə və diskriminasiyanın olmadığı, inklüzivlik, tolerantlıq, ədalət, həmrəylik kimi ümumi dəyərlərə malik cəmiyyətə yönəltməliyik. Bu cəmiyyətdə insanlar inanmalıdırlar ki, demokratiya, insan hüquqları, gender bərabərliyi və qanunun aliliyi prinsipləri dayanıqlı sülh və tərəqqiyə nail olmaq üçün ən yaxşı vasitədir.\nEstoniyanın Azərbaycanın suverenliyi və ...\nİyunun 18-də Milli Məclisin Beynəlxalq m...\nAli Radanın spikeri: Azərbaycan və Ukray...\nMÜSTƏQİL DÖVLƏTÇİLİK ƏNƏNƏSİNİN TƏCƏSSÜM...


ŞƏRQŞÜNASLAR MİLLİ İQTİSADİYYATIN İNKİŞAFINDA STRATEJİ YOL XƏRİTƏLƏRİNİN ƏHƏMİYYƏTİNİ VURĞULADILAR\nMayın 12-də AMEA akademik Ziya Bünyadov adına Şərqşünaslıq İnstitutununun Elmi Şurasının iclasında “Milli iqtisadiyyat və iqtisadiyyatın əsas sektorları üzrə strateji yol xəritələri” ilə bağlı müzakirələr keçirilib.\nŞərqşünaslıq İnstitutununu direktoru, Milli Məclisin deputatı, AMEA-nın həqiqi üzvü Gövhər Baxşəliyeva strateji yol xəritələrinin əhəmiyyətindən danışaraq qeyd edib ki, milli inkişafın bütün istiqamətlərində önəmli uğurlara imza atmış, XXI əsrin onuncu illərində iqtisadiyyatın artım səviyyəsinə görə dünya öncülü olmuş Azərbaycan zamanın iqtisadi gerçəkliklərinə hər zaman çevik münasibəti ilə fərqlənib. Son dövrlərdə dünya bazarlarında enerji daşıyıcılarının qiymətlərində kəskin eniş Azərbaycana da mənfi təsir göstərsə də, ölkə rəhbərliyinin çevik iqtisadi siyasəti, zamanında görülən tədbirlər qlobal iqtisadi böhranın ölkəmizə təsirini minimuma endirməyə imkan yaratdı. Azərbaycan Respublikasının Prezidenti cənab İlham Əliyevin imzaladığı “Milli iqtisadiyyat və iqtisadiyyatın əsas sektorları üzrə strateji yol xəritələrinin təsdiq edilməsi haqqında Fərman da mövcud çətinliklərin aradan qaldırılmasında və ölkənin gələcək iqtisadi inkişafının təmin edilməsində böyük önəm kəsb edəcək. G.Baxşəliyeva bildirib ki, Strateji yol xəritələrində əks olunan kompleks tədbirlərin icrasında dövlət qurumları ilə yanaşı sadə insanlardan tutmuş vətəndaş cəmiyyətinin institutularına qədər bütün maraqlı tərəflərin yaxından iştirakı və dəstəyi zəruridir.\nİnstitutun Mərkəzi Asiya ölkələri şöbəsinin müdiri, iqtisadiyyat üzrə elmlər doktoru Dünyamalı Vəliyev strateji yol xəritələrinin əhəmiyyətindən danışaraq, qeyd edib ki, onların icrasında başlıca məqsəd Azərbaycanda davamlı iqtisadi inkişaf əsasında iqtisadiyyatın rəqabət qabiliyyətinin və sosial rifahın artırılmasının təmin edilməsindən ibarətdir. Strateji yol xəritələrində dayanıqlı inkişafa nail olunması üçün əsas strateji hədəflərdən danışan D.Vəliyev qeyd edib ki, Strateji yol xəritələri ölkə iqtisadiyyatının keyfiyyətcə yeni dönəmə keçidini şərtləndirir. Onun icrası Azərbaycan milli iqtisadiyyatının inkişafı ilə yanaşı, həm də ölkə həyatının bütün sahələrində tərəqqini təmin edəcəyinə, dövlətimizi beynəlxalq arenada daha da gücləndirəcəyinə görə, mühüm stratejı əməmiyyəfə malikdir.\nDaha sonra İntitutun direktor müavini, AMEA-nın həqiqi üzvü Şahin Mustafayev, Din və ictimai fikir tarixi şöbəsinin müdiri f.ü.f.d. Esmeralda Həsənova, Cənubi Azərbaycan şöbəsinin müdiri t.ü.f.d Səməd Bayramzadə, Ərəb ölkələri tarixi və iqtisadiyyatı şöbəsinin müdiri t.ü.f.d. Fərda Əsədov və başqaları çıxış edərək, “Milli iqtisadiyyat və iqtisadiyyatın əsas sektorları üzrə strateji yol xəritələri”ni dəstəklədiklərini və onun icrasının ölkə iqtisadiyyatının inkişafında mühüm rol oynayacağına inandıqlarını bildiriblər.


Bakıda razılıq alınmadan sakinlərin evləri sökülür - VİDEO BAŞ SƏHİFƏ GÜNDƏM SİYASƏT SOSİAL ÖLKƏ TƏHSİL SƏHİYYƏ DÜNYA MÜSAHİBƏ REKLAM TƏKLİFİ DİGƏR İQTİSADİYYAT BÖLGƏLƏR MƏDƏNİYYƏT MÜNASİBƏT MƏQALƏ MEDİA CƏMİYYƏT BEYNƏLXALQ HƏRBİ TEXNOLOGİYA HADİSƏ TƏDBİRLƏR İDMAN İSLAM YAZARLAR MARAQLI ARAŞDIRMA REPORTAJ ƏDƏBİYYAT QADIN DÜNYASI KULİNARİYA Prezident İlham Əliyev mühüm sərəncam imzaladı Bu toyuqlar təhlükəlidir? - Gömrük rəsmi sənədlər yaydı Azərbaycanda bu gün ikinci zəlzələ baş verdi Təqaüdçülər üçün ən yaxşı ölkələr - Siyahı 2016-11-10 12:12 Bakıda razılıq alınmadan sakinlərin evləri sökülür - VİDEO Görüntülər Sabunçu rayonu Pirşağı qəsəbəsindəndir. Sabunçu rayonu Pirşağı qəsəbəsində 10-a yaxın evin hasarı sökülüb. Lakin söküntü işlərini aparan qurum nə bir sənəd tədim edib, nə dəki mülk sahiblərinin razılığını alıb. Əksər vətəndaşlarsa evlərinin sənədlərinin qaydasında olduğunu bildirirlər.LiderXeber.az xəbər verir ki, hasarlar sökülüb, sahiblərindən isə heç bir razılıq alınmayıb.Görüntülər Sabunçu rayonu Pirşağı qəsəbəsindəndir. Qəsəbədə yerləşən 10-a yaxın evin həyətyanı sahəsindəki hasarları sökülüb.Sakinlərin sözlərinə görə, işləri aparanlar söküntü ilə bağlı heç bir sənəd təqdim etməyiblər. Tapşırığın hansı qurumdan alındığını da demirlər. Lakin danışıqlar zamanı "Azəravtoyol" Açıq Səhmdar Cəmiyyətinin əməkdaşları olduğu bilinib.Sakinlər bildiriblər ki, mülk sahibləri ilə heç bir razılaşma da əldə olunmayıb. Hətta bəzi hasarları sahibindən xəbərsiz sökübər. Uçurtduqdan sonra isə bir neçə metr içəridə yenidən inşa edirlər. Tikintini də qurumun özü həyata keçirir.Məsələ ilə bağlı "Azəravtoyol" Açıq Səhmdar Cəmiyyətindən "Xəzər Xəbər"ə bildirildi ki, ərazidə yeni geniş yol salınacaq. Bu səbəbdən də tikinti sahəsinə düşən hasarlar sökülür. Kompensasiya məsələlərini isə Sabunçu Rayon İcra Hakimiyyəti həll edəcək. İcra Hakimiyyəti başçısının köməkçisi Müslüm Mahmudov isə bildirdi ki, söküntü işləri ilə yanaşı kompensasiya və dəyən ziyanın ödənilməsi də "Azəravtoyol" Açıq Səhmdar Cəmiyyəti tərəfindən həyata keçiriləcək.Aylin VəliyevaLiderXeber.az


Türkiyə və Rusiya bir-birilərinə nə qədər möhtacdır? - Sülhəddin Əkbərdən şərh - Pia.az\nMoskva və Ankaranın Suriya və Liviyada olduğu kimi Qarabağda da məcburi əməkdaşlıq etməsi mümkün görünürmü?..\nMilli Təhlükəsizlik nazirinin sabiq birinci müavini: “Eyni zamanlı əməkdaşlıqla, rəqabət prosesini davam etdirmək həm Moskva, həm də Ankara üçün daha çətin olacaq”.\n“Rusiya və Türkiyənin eyni vaxtda həm tərəfdaşlıq, həm də əməkdaşlıq etməsi mümkündür. Amma bu əməkdaşlığın və tərəfdaşlığın nə vaxta qədər davam edəcəyi bəlli deyil”.\nBu sözləri Milli Təhlükəsizlik nazirinin sabiq birinci müavini Sülhəddin Əkbər Türkiyə və Rusiyanın eyni zamanda həm əməkdaşlıq, həm də rəqabətlilik siyasətlərini PİA.az-a şərh edərkən qeyd edib.\nBildiyimiz kimi Türkiyə dünyanın əsas qaynar nöqtələrində, Suriyada, Liviyada Rusiya ilə qarşıdurma fonunda əməkdaşlıq edir. Bu əslində məcburi əməkdaşlıqdır. Hazırda Türkiyənin Rusiya ilə daha bir qaynar nöqtədə Qarabağda yolları kəsişib.\nMoskva və Ankaranın Suriya və Liviyada olduğu kimi Qarabağda da məcburi əməkdaşlıq etməsi mümkün görünürmü?\nMövzu ilə bağlı PİA.az-ın əməkdaşı Azad Demokratlar Partiyasının sədri, Milli Təhlükəsizlik nazirinin sabiq birinci müavini Sülhəddin Əkbərinə müraciət edib.\nSülhəddin Əkbər: “Türkiyə-Rusiya münasibətlərinin getdikcə gərginləşəcəyini görürəm”.\nRusiyanın həm Şərq, həm də Cənubunda ciddi gərginlik və münaqişə ocaqlarının olduğunu xatırladan Milli Təhlükəsizlik nazirinin sabiq birinci müavini PİA.az-a açıqlamasında əlavə edib ki, Türkiyə və Rusiya arasında eyni zamanda rəqabətlə, əməkdaşlığın davam etməsi getdikcə çətinləşəcək:\n“Bu günə qədər olan təcrübə göstərir ki, bu mümkündür. Yəni Rusiya və Türkiyənin eyni vaxtda həm tərəfdaşlıq, həm də əməkdaşlıq etməsi mümkündür. Amma bu əməkdaşlığın və tərəfdaşlığın nə vaxta qədər davam edəcəyi bəlli deyil. Görünən odur ki, bu getdikcə çətinləşir və daha da çətinləşəcək. Çünki postsovet məkanının ölkələri də əlavə olunduqca eyni zamanlı əməkdaşlıqla, rəqabət prosesini davam etdirmək həm Moskva, həm də Ankara üçün daha çətin olacaq.\nBu gün Ukrayna prezidenti Türkiyədə səfərdə olacaq. Bu səfər zamanı bir sıra ciddi anlaşmaların imzalanması gözlənilir. Eyni zamanda Qarabağ məsələsi də orada müzakirə olunacaq.\nSülhəddin Əkbər: “Sırada yeni rəqabət meydanı Ukrayna ola bilər”.\nDüşünürəm ki, sırada yeni rəqabət planı Ukrayna ola bilər. Qırğızıstanda gedən prosesləri də nəzərə alsaq hər hansı Orta Asiya ölkəsi də buraya əlavə oluna bilər. Yəni getdikcə Rusiya və Türkiyənin eyni zamanlı olaraq əməkdaşlıq və rəqabətlilik prosesinin davam edilməsi çox çətin olacaq. Bunu biz öz ölkəmizdə gedən proseslərdə də görməkdəyik. Hazırda Azərbaycanın işğal olunmuş ərazilərini işğaldan azad etmək prosesində bunu görürük. Moskvanın Türkiyənin bu prosesdə iştirakına necə qısqanclıqla yanaşdığı göz önündədir”.\nEyni zamanda Sülhəddin Əkbərdən hazırda dünyada və regionumuzda gedən prosselərə görə Türkiyə və Rusiyanın bir-birilərinə nə qədər möhtac olması ilə də maraqlandıq.\nXatırladaq ki, iki gün əvvəl Lavrov bildirib ki, Türkiyə rusiyanın strateji müttəfiqi deyil, sadəcə tərəfdaşıdır. Ümumiyyətlə hazırda dünyada və regionumuzda gedən prosselərdə Türkiyə və Rusiya bir-birilərinə nə qədər möhtacdır və bu möhtaclıq əməkdaşlığı hansı səviyyəyə qədər yüksəldə bilər? Və yaxud da Türkiyə və Rusiya əməkdaşlığa son versələr, bölgədə böyük güclərin mövqeləri necə şəkillənə bilər?\nSualımız cavab olaraq Milli Təhlükəsizlik nazirinin sabiq birinci müavini bildirib ki, həm dünya nizamı quruculuğu, həm də geopolitik qarşıdurma Rusiyanın Ukraynanın müdaxilə ilə, yəni konkret Krımı işğal etməsindən sonra həlledici mərhələyə daxil olub. Bu proses getdikcə Rusiyanın daha da küncə sıxışdırılması ilə müşahidə olunacaq:\n“Bu dünyada gedən obyektiv proseslərdən irəli gəlir. Dünyada yeni dünya nizamının qurulması prosesi gedir və həmçinin də geopolitik qarşıdurmalar gedir. Həm dünya nizamı quruculuğu, həm də geopolitik qarşıdurma Rusiyanın Ukraynanın müdaxilə ilə, yəni konkret Krımı işğal etməsindən sonra həlledici mərhələyə daxil olub. Bu proses getdikcə Rusiyanın daha da küncə sıxışdırılması ilə müşahidə olunacaq.\nBiz Rusiya ətrafında gedən proseslərə diqqət yetirsək Rusiyanın ABŞ, Böyük Britaniya, Avropa Birliyi ilə münasibətlərinin getdikcə gərginləşdiyinin şahidi ola bilərik. Həmçinin buraya Türkiyə ilə rəqabəti də əlavə edə bilərik. Digər tərəfdən postsovet məkanında Rusiya ətrafında gərginlik zonaları yaranıb. Məsələn Belarusda oktyabrın 25-ə kimi Lukaşenkoya vaxt verilib. Eyni zamanda Avropa Birliyi Lukaşenko da daxil olmaqla bir neçə vəzifəli şəxsə sanksiyaların tətbiq olunması haqqında qərar qəbul edib və seçkilərin nəticələrini tanımır. Yəni Belarus böhranı getdikcə dərinləşir.\nSülhəddin Əkbər: “Postsovet məkanında Rusiya ətrafında gərginlik zonaları yaranıb”.\nBaşqa tərəfdən də Qırğızıstanda baş verən prosesləri göstərmək olar. Bildiyimiz kimi ayın sonunda da Gürcüstanda seçkilər olacaq və seçkinin nəticələrini proqnozlaşdırmaq çətindir. Eyni zamanda Moldovada da proseslər gedir və orada da gərginliyin artması gözlənilir. Həmçinin də Azərbaycan-Ermənistanın müharibə də qeyd olunmalıdır.\nGöründüyü kimi Rusiyanın həm Şərq, həm də Cənubunda ciddi gərginlik və münaqişə ocaqları var. Buna görə də qarşıda görünən perspektivdə NATO-nun Rusiyaya münasibini də buraya əlavə etsək Türkiyə-Rusiya münasibətlərinin getdikcə gərginləşəcəyini görürəm. Hətta iki ölkə arasında eyni zamanda rəqabətlə, əməkdaşlığın davam etməsinin çətinləşəcəyini də görürəm”.


13:51 20 Dekabr 2015\nRusiya prezidenti Vladimir Putin sabah Kollektiv Təhlükəsizlik Müqaviləsi Təşkilatının və Avrasiya İqtisadi Birliyinə üzv ölkələrin sammitini toplayır. Sammitdə iştirak etmək üçün Ermənistan prezidenti Serj Sarkisyanın bu gün Moskvaya işgüzar səfər edəcəyi gözlənilir.\nANS PRESS-in məlumatına görə sammit Avropa İttifaqı ölkələrinin Rusiyaya qarşı sanksiyaların müddətini uzatmaq barədə qərar qəbul etməsindən sonra baş tutacaq.\n"Daşkənd paktı" da adlandırılan KTMT regional beynəlxalq təşkilatdır. Məqsəd sülhün, beynəlxalq və regional təhlükəsizlik və stabilliyin möhkəmləndirilməsi, üzv dövlətlərin müstəqilliyinin və ərazi bütövlüyünün kollektiv şəkildə müdafiəsidir.


Kart məhsullarının yaradılması üzrə Menecer | Yelo Bank\nKaryerasını “Parlaq bankçılıq”da inkişaf etdirmək istəyən namizədlərimiz üçün hazırda “Məhsulların inkişafı departamentində Kart məhsullarının yaradılması üzrə Menecer” vakansiyasını elan edirik.\nYeni kart məhsulların “end to end” yaradılması və inkişafı;\nElektron kommersiya (E-com/E-commerce) xidmətinin tədbiqi, inkişafı;\nVisa, Mastercard ödəniş sistemləri ilə əməkdaşlığın inkişafı, yeni lahiyələrin müəyyənləşdırılməsi, tədbiqi və aparılması;\nATM şəbəkəsinin genişləndirilməsi, bu xidmətlər üzrə yeni partnyorların cəlb edilməsində iştirak;\nBank əməkdaşlıq etdiyi yerli ödəniş sistemi ilə (Azericard) əməkdaşlığın aparılması, inkişafı;\nKart məhsullarının, Ekvairinq, POS terminal, ATM xidmətlərinin gəlir və xərc tərəflərinin müəyyənləşdirilməsi, hesablanması, nəzarəti;\nBankın kart məhsullarının stabil qaydada işlənməsini təmin etmək, yaranmış texniki səhvləri müəyyənləşdirmək, aradan qaldırmaq;\nBank kartlarının anbarını idarə etmək və müvafiq biznes tələblərini bilərək lazımi sayda kartlarla bankı təmin etmək;\nKart məhsulları və xidmətləri, E-com üzrə bankın tarif politikasının müəyyənləşdirilməsi;\nVTS (Visa token systems) xidmətinin bankda tədbiqi, nəzarəti, inkişafı;\nTələb olunduğu halda Apple pay xidmətinin bankda tədbiqi, nəzarəti, inkişafı;\nTələb olunduğu halda Visa Direct, Master Card Money send və digər olan layıhilərin aparılması, xidmətlərin tədbiqi, nəzarəti, inkişafı;\nKart məhsullarına aid bütün bizness və bank daxili proseslərin müəyyənləşdirilməsində və tədbiqində fəal iştirak etmək;\nMüştərilərin tələblərinə cavab verən yeni kart məhsullarının, xidmətlərinin araşdırılması və tədbiq edilməsinə dair lazımi işlərin aparılması;\nKart məhsulları üzrə bazarın araşdırılması və onların nəticəsi əsasında məhsulların və xidmətlərin inkişafı;\nBank sahəsində minimum 3 il təcrübə;\nKart məhsullarının inkişafı sahəsində minimum 2 il təcrübə;\nÖdəniş sistemləri (Visa, Master card, Azericard, Millicard) ilə iş təcrübəsi;\nE-commerce, VTS xidmətlərinin tədbiqində praktikanın olması qarşılanır;\nProblemləri həll etmək bacarığı;\nYeni kart məhsullunun end to end yaradılması bacarığı;\nKomandada işləmək və idarəçilik bacarığı;\nTelescope sistemində işləmək bacarığı.\nSiz elektron poçtun “mövzu” yerinə “Kart məhsulları_Menecer” qeyd etməklə öz CV-lərinizi [email protected] ünvanına göndərə bilərsiniz.


Rus politoloq: “Bu, Paşinyanın lider, Ermənistanın isə dövlət olaraq intiharıdır”\n23 İyul 13:21 | 915\nİqor Korotçenko: “Bunun həm də fransızlarla amerikalılar arasındakı antitürk oyunu olduğunu düşünürəm”\nRusiya mətbuatı Fransanın 10 noyabr 2020-ci il tarixli üçtərəfli açıqlamasını ləğv etmək üçün hazırlanan Qarabağla bağlı yeni bir qətnaməni BMT Təhlükəsizlik Şurasına təqdim etməyə hazırlaşdığı materialları yayımlayıb. Eyni zamanda, Fransa və Ermənistan fəal danışıqlar aparır, bunun məqsədi Fransa kontingentinin Qarabağda və Azərbaycan-Ermənistan sərhədində yerləşdirilməsidir.\nBelə bir ssenari nə dərəcədə mümkündür və nəyə gətirib çıxara bilər? Rusiyalı politoloq, Milli Müdafiə jurnalının baş redaktoru İqor Korotçenko “Caliber” analitik mərkəzinə müsahibəsində bu məsələlərə aydınlıq gətirib. Müsahibəni oxucularımıza təqdim edirik:\n- Ermənistan hakimiyyətinin aşkar siyasi məsuliyyətsizliyini nəzərə alaraq situasiyanın inkişafı üçün istənilən variantı gözləmək olar. Bu gün İrəvanın davranışı çox sual doğurur. Erməni qoşunları tərəfindən Azərbaycan mövqelərinin fəal şəkildə atəşə tutulması həyəcan vericidir. Bu, uzun müddətdir yox idi, sülh qorunurdu. Sərhəd hadisələri belə odlu silah istifadə etmədən sona çatırdı. Və qəfildən, son həftələrdə, erməni mövqelərindən sistematik şəkildə atəşlər gördük. Yəqin ki, bu təsadüfi deyil…\n- İrəvanla Paris arasında üçtərəfli bəyanatın faktiki olaraq sökülməsi ilə bağlı fəal məsləhətləşmələr barədə sızmaların olması Kremldə şok, təəccüb, qəzəb və düşünürəm ki, güclü qıcıq doğurur. Bu cəhətdən Ermənistan baş naziri Nikol Paşinyanın Fransız kontingentini dəvət etməsi adi bir hadisə olmaqdan çıxır, çünki bu şəkildə İrəvan KTMT çərçivəsində öhdəliklərini də ləğv edəcəkdir. Bu, Paşinyan üçün lider, Ermənistan üçün isə dövlət olaraq siyasi intihar deməkdir.\n- Çox güman ki, bu vəziyyət Rusiyanı çətin vəziyyətdə qoyur. Moskva BMT Təhlükəsizlik Şurasında mümkün Fransa qətnaməsinə veto qoya bilərmi?\n- Bu, əlbəttə ki, Kremllə Xarici İşlər Nazirliyi arasındakı məsləhətləşmələr mövzusudur. Ancaq bu variant inandırıcıdır. Fransızların bölgədə olması açıq şəkildə Rusiyanın milli maraqlarına cavab vermir. Burada Rusiya sülhməramlıları var, vəzifələrinin öhdəsindən uğurla gəlirlər. Bundan əlavə, Azərbaycanın Qarabağ bölgəsi ərazilərində fransızların bir şəkildə meydana çıxması Bakının razılığı olmadan mümkün deyil. Əks təqdirdə, bu, onsuz da Fransa tərəfinin açıq bir silahlı təxribatı kimi şərh ediləcəkdir. Bundan əlavə, heç kim onları ora buraxmır. Laçın dəhlizi Rusiya sülhməramlıları tərəfindən idarə olunur və onların Fransa kontingenti üçün “qapılarını açacaqlarını” düşünmürəm.\nFransız qoşunlarının Ermənistan ərazisinə yerləşdirilməsinə gəldikdə, yuxarıda qeyd etdiyim kimi, bu, KTMT çərçivəsində Ermənistanın öhdəliklərinin pozulması və açıq şəkildə Rusiyaya qarşı dost olmayan bir jest olacaqdır. Buna görə də düşünürəm ki, bu cür cəhdlər siyasi metodlarla, o cümlədən BMT Təhlükəsizlik Şurası səviyyəsində əngəllənəcəkdir.\n- Görünür, Birləşmiş Ştatlar öz mövqeyinə tamamilə qərar vermədi, amma bu yaxınlarda və demək olar ki, eyni vaxtda Qarabağ münaqişəsinin həll olunmadığını qeyd edən ABŞ səfiri Lynn Treysi və Fransa səfiri Conatan Lakotanın açıqlamaları oldu…\n- Birincisi, düşünürəm ki, erməni lobbisi ABŞ və Fransada fəal işləyir. İkincisi, Vaşinqton və Paris münaqişənin həllində iştirak etmədiklərindən əsəbiləşirlər. Üçüncüsü, buna Ermənistanda revanşist hissləri oyatmaq cəhdi adlandırmaq olar.\nAmerika və Fransa səfirlərinin İrəvandakı açıqlamaları birmənalı olaraq anti-Azərbaycan və anti-Rusiyadır. Beləliklə, Moskva və Bakı, nazirliklərarası məsləhətləşmələr səviyyəsində, Birləşmiş Ştatların və Fransanın münaqişənin yenidən alovlanmasına təkan vermək planlarına qarşı çıxmaq üçün ortaq bir mövqe hazırlamaq üçün birlikdə çalışmalıdırlar. Ermənistanın, faktiki olaraq, Vaşinqton və Parisi qarışdıran revanşist ambisiyalarını söndürmək lazımdır. Əks təqdirdə, bu, bölgəni yenidən qeyri-sabitliyə gətirib çıxaracaq.\nÜstəlik, bunun həm də fransızlarla amerikalılar arasındakı antitürk oyunu olduğunu düşünürəm. Həqiqətən də, bölgədəki vəziyyət kontekstində bunun çoxgedişli oyun olduğunu başa düşürük.


AMEA-ya yeni vitse-prezident seçilib - MINVAL.INFO\nAzərbaycan Milli Elmlər Akademiyasına (AMEA) yeni vitse-prezident seçilib.\nONA-nın xəbərinə görə, AMEA-nın bu gün keçirilən ümumi yığıncağında Akademiyanın 58 həqiqi üzvü arasında bununla bağlı gizli səsvermə təşkil edilib.\nSəsvermə nəticəsində bu vəzifəyə akademik Rasim Əliquliyev seçilib.\nQeyd edək ki, R. Əliquliyev AMEA-nın akademik-katibi olub.\nXatırladaq ki, akademiklər İbrahim Quliyev, İsa Həbibbəyli, Tofiq Nağıyev, Dilqəm Tağıyev, Nərgiz Paşayeva və İradə Hüseynova AMEA-nın vitse-prezidentləridir.\nTarix: 2019/05/01 14:28\nSosial şəbəkələrdə və bəzi idman informasiya saytlarında Bakıda Çempionlar Liqasının 3-cü təsnifat mərhələsi üzrə keçirilən oyun zamanı


Şahin Mustafayev Qusarda şikayətçilərlə görüşdü\n28 Avqust 2014 16:26\nİqtisadiyyat və sənaye naziri Şahin Mustafayev bu gün Qusarda vətəndaşlarla növbəti görüşünü keçirib.\nİqtisadiyyat və Sənaye Nazirliyinin mətbuat xidmətindən Publika.az-a verilən məlumata görə, Heydər Əliyev Mərkəzində təşkil olunmuş qəbulda Qusar, Quba, Xaçmaz və digər rayonlardan olan 90-dan çox vətəndaş iştirak edib.\nQəbul zamanı Ş.Mustafayev vətəndaşların müraciətlərini və təkliflərini diqqətlə dinləyib, nazirliyin səlahiyyətlərinə aid məsələlərin operativ həlli üçün nazirliyin aidiyyəti qurumlarının rəhbərlərinə müvafiq tapşırıqlar verib. Vətəndaşların digər müraciətləri isə aidiyyəti qurumlara çatdırılmaq üçün qeydiyyata alınıb.\nÜmumiyyətlə, qəbula gələn vətəndaşlar əsasən sahibkarlıq fəaliyyəti, güzəştli kreditlərin verilməsi, istehsal və emal müəssisələrinin yaradılması, Quba-Xaçmaz Regional İnkişaf Mərkəzində yaradılmış biznes inkubatorda iştirak, əkin sahələrinin suvarılması üçün bənd tikintisi, kənd yolunun təmiri, uşaq baxçasının tikintisi, sosial və s. məsələlərlə bağlı müraciətlər ediblər.\nQəbul zamanı sahibkarlarla regionun iqtisadi potensialından daha səmərəli istifadə edilməsi barədə müzakirələr aparılıb, onların təklifləri dinlənilmiş, taxılçılıq, heyvandarlıq, quşçuluq təsərrüfatlarının, un məmulatlarının istehsalı, logistik mərkəzin, istixananın, çörəkbişirmə müəssisəsinin, mineral su istehsalı sahəsinin yaradılması, meyvəçilik, çəltikçilik və s. sahələr üzrə investisiya layihələrinin güzəştli kreditlər hesabına maliyyələşdirilməsi barədə müvafiq göstərişlər verilib.\nQəbul günü birbaşa müraciət edən vətəndaşlar da nazir Ş.Mustafayev tərəfindən qəbul edilib, hər bir vətəndaşın müraciətinə diqqətlə yanaşılıb, müraciətlərin qanunvericiliyə müvafiq qaydada həlli üçün müvafiq tədbirlər görülüb.\nQeyd edək ki, Qusarda təşkil edilmiş vətəndaş qəbulu iqtisadiyyat və sənaye nazirinin bölgələrdə keçirilmiş sayca 22-ci qəbuludur. Vətəndaşların qəbulu barədə ictimaiyyətin ətraflı məlumatlandırılması məqsədilə əvvəlcədən kütləvi informasiya vasitələrində elanlar verilib və qəbula yazılmaq üçün əlaqə vasitələri göstərilib. Vətəndaşlar nazirliyin office@economy.gov.az elektron poçt ünvanı və əlaqə nömrələri, 195-2 Telefon Məlumat Mərkəzi, həmçinin nazirliyin internet və "Facebook" səhifələri vasitəsilə qəbula yazılıblar.


Alimlər əsnəmə ilə psixopatiya arasında əlaqə olduğunu tapıblar\nMaraqlı 19 Avqust 2015 23:39 (UTC+04:00)\nAmerikalı alimlər insanların psixi müvazinəti ilə əsnəmə arasında birbaşa asılılığın olduğunu müəyyən ediblər. Təcrübə zamanı məlum olub ki, insanın psixopatik xüsusiyyətləri nə qədər çoxdursa, başqasına baxıb əsnəmək ehtimalı bir o qədər azdır. Trend bu barədə "The Daily Mail"-ə istinadən məlumat verir.\nTədqiqatda 135 tələbə iştirak edib. Əvvəlcə onlar makiavellizm (öz mənafeyin naminə başqalarını manipulyasiya etmək), islah olunmazlıq və üsyankarlıq kimi xüsusiyyətlərin qiymətləndirilməsi üçün nəzərdə tutulmuş anketləri doldurublar. Sonra təcrübə iştirakçılarına müxtəlif üz ifadələri olan insanların videosu nümayiş etdirilib. Videoda əsnəyən insanların olduğu kadrlar da yer alıb.\nMütəxəssislər sərt, amansız iştirakçıların nadir halda əsnəyən insanları təkrarladığını müəyyənləşdiriblər. Alimlər hesab edir ki, bu, əsnəmə "yoluxması"nın empatiya ilə sıx əlaqəli olduğunu sübut edir.


Dünya çempionatı macərası başlayır » Football-plus.az\nDünya çempionatı macərası başlayır\nMüəllif: football Tarix: 30-09-2018, 18:04 608 Baxış\nBukmeker kontorları yığmamıza şans verməsə də...\nBu gün qadın voleybolçular arasında dünya çempionatına start verilir. Bəlkə də bir çoxunuz bu yazını oxuyanda yığmamız artıq ilk oyununa çıxmış olacaq. Belə ki, millimiz bu gün Bakı vaxtı ilə saat 11.10-da mübarizəyə start verəcək. İlk rəqib ABŞ olacaq. Ötən sayımızda Azərbaycan telekanallarının mundialı yayınlamayacağını yazmışdıq. Son anda azərbaycansayağı variant işə düşməsə, yığmamızın oyunu başqa telekanallarda izləməli olacağıq. İlk alternativ variant “MATÇ İqra”dı. Telekanal bu görüşü proqramına salıb. Bəlkə də bəxtimiz onda gətirib ki, Rusiya ilə eyni qrupda yer almışıq. Məhz buna görə qarşılaşmalarımız qonşu ölkənin TV-sində nümayiş etdiriləcək. “TRT Spor” da həmin saatda oyun verəcək. Ancaq onlar Türkiyə - Kanada qarşılaşmasını yayınlayacaq.\nBakıdan üzü gündoğana tərəf\nBəs yığmamız 4-cü dəfə mundiala necə vəsiqə qazandı? Gəlin, əvvəlcə bunu xatırlayaq. Ötən il mayın 30-dan iyunun 3-dək Bakı İdman Sarayında DÇ-nin seçmə mərhələsi baş tutdu. İslamiadada rahat qalib gələn yığmamızın İsrail, Norveç, Danimarka və Ukraynanı məğlub edəcəyi, Hollandiya ilə görüşdə isə böyük çətinliklə üzləşəcəyi gözlənilirdi. Ancaq milli bütün oyunlarda 3:0 hesabıyla qələbə qazanaraq mundiala birbaşa vəsiqə qazandı. İkinci yeri tutan “narıncılar” isə pley-offda Yaponiyaya bilet əldə etdi.\nReqlamentə nəzər salarkən…\n24 iştirakçı 4 qrupa bölünüb. A qrupunda Yaponiya, Hollandiya, Argentina, Almaniya, Kamerun və Meksika, B qrupunda Çin, İtaliya, Türkiyə, Bolqarıstan, Kanada və Kuba, C qrupunda ABŞ, Rusiya, Koreya, Tayland, Azərbaycan və Trinidad və Tabaqo, D qrupunda isə Serbiya, Braziliya, Dominikan, Puerto Riko, Qazaxıstan və Keniya mübarizə aparacaq. Qruplarda ilk 4 yeri tutanlar növbəti mərhələyə yüksələcək. Bu komandalar E və F qrupunda mübarizəni davam etdirəcək. Bu qruplardan isə ilk “3-lük”də qərarlaşanlar G və H qrupuna adlayacaq. Bu qruplarda 1-2-ci yeri tutanlar yarımfinala vəsiqə qazanacaq.\nOyunlar 6 şəhərdə keçiriləcək. Yokohamada 12000, Naqoyada 10000, Hamamatsuda 8200, Sapporoda və Osakada 8000, Kobedə isə 6000 yerlik arena voleybolçuların ixtiyarına veriləcək. Yığmamız ilk oyununu Kobedə keçirəcək.\nDünyada 24-cü, mundialda 19-cu\nİndi isə DÇ-də iştirak edənlərin FİVB-nin son reytinq siyahısındakı mövqeyinə toxunaq. İştirakçılardan Çin dünya reytinqinə başçılıq edir. Qrupumuzdakı Trinidad və Tobaqo isə bu baxımdan autsayderdi – 34. Millimiz 24-cü pillədə qərarlaşıb. Bu siyahıya əsasən komandamız DÇ iştirakçıları arasında 19-cu yerdədi. Qrupumuzdakı rəqiblərdən ABŞ 2-ci, Rusiya 5-ci, Koreya 10-cu, Tayland 16-cı sırada yer alıb.\nKontorlar millimizə şans tanımır\nNüfuzlu bukmeker kontorları məsul yarış ərəfəsində əmsalları açıqlayıb. Çempionluğa ən real namizəd ABŞ sayılır. Bu baxımdan Serbiya titula ikinci, Çin isə üçüncü namizəddi. Azərbaycan əmsallara əsasən 13-cü ölkə kimi göstərilib. Kontorların yanaşması da fərqlənir. Eləsi var ki, orda çempionluğumuza qoyulan 1 dollar uğurlu nəticə fonunda 500 qat artacaq. Eləsi də var ki, orda artım 100 qat olacaq. Bukmeker kontorları üçün də aşkar autsayder Trinidad və Tobaqodu. Yığmamızın ABŞ-la qarşılaşmada qələbəsi də möcüzə kimi görünür. Hər halda, açıqlanan əmsallar belə deyir. Maraqlıdı ki, “1XBET” qələbə şansımızı 24 əmsalla qiymətləndirir. 16 kontorun açıqladığı əmsalların orta göstəricisinə görə isə 12,30-du. Amerikalıların qələbəsi 1,02 əmsal dəyərindədi.\nFaiq Qarayevin qayıdışından sonra yığmanın oyununda canlanma müşahidə olunur. İki il əvvəl Avroliqanın qalibi olan yığmamız mundiala rahat vəsiqə qazanmaqla yanaşı, Bakıda keçirilən Avropa çempionatında 4-cü yeri tutdu. Heç şübhəsiz, problemlər var. Bunu gənc mütəxəssis Ziya Rəcəbov da diqqətimizə çatdırdı. Baş məşqçinin uzunmüddətli hazırlıq prosesində komandanın oyununu necə dəyişdiyini bilmirik. DÇ-də hansı toppaylayıcıya üstünlük veriləcəyi də sual altındadı. İtaliyaya son iki yoxlama oyununda məğlubiyyət göstərdi ki, böyük uğurlardan danışmaq yersizdi. Elə millinin də qarşısına medal və ya ilk “6-lıq”da yer almaq tapşırığının qoyulmadığını deyə bilərik. Ancaq minimum qrupdan çıxmaq lazımdı. Hər halda, nəzərə alaq ki, Polina Rəhimova indi ən təcrübəli dövrünü yaşayır və bundan sonra növbəti DÇ-yə qatılsaq belə, yaş sözünü deyəcək və hazırkı formasında olmayacaq. Çox güman, mundial Natalya Məmmədovanın millidə son yarışı olacaq. Ukraynalı legioner də bütün təcrübəsini və bacarığını ortaya qoyub, komandaya maksimum dərəcədə fayda verməyə çalışmalıdı ki, qapını bərk çırpa bilsin. Ziya Rəcəbovun dediyi kimi, fərdi planda kimdənsə aşkar geri qaldığımızı deyə bilmərik. Xüsusən hücumda bir çoxlarının kürkünə birə saldığımıza söz yox. Bircə qalır bu voleybolçulardan anlaşma səviyyəsi yüksək olan, döyüşkən, əzmkar və xarakter nümayiş etdirən komanda qurmaq. Uğurlar, milli! Gündoğar ölkədə üzünüzə gün doğsun!\nYelizaveta Səmədova: “2014-cü ildə İtaliyada keçirilən dünya çempionatına mən də millinin tərkibində yollanmışdım. Sadəcə, o vaxt oyunları yalnız tribunadan izləyirdim. Amma 4 il sonra yığmanın heyətində mundialda iştirak edəcəm. Böyük inamla seçmə mərhələdə rəqiblərimizə qalib gələrək DÇ-yə vəsiqəni qazandıq və artıq sabah (bu gün) bu böyük yarış başlayır. Mundiala hazırlıq çərçivəsində çoxlu təlim-məşq toplanışı keçdik, yoxlama oyunlarında qüvvəmizi sınadıq. İlk turda son dünya çempionu ABŞ-la qarşılaşacağıq. İndi hamı düşünür: həyəcanlıyıqmı? Qalib gələcəyikmi? Fikrimcə, hər oyunçumuz qələbə üçün meydançaya çıxır. Əlimizdən gəldiyi qədər yaxşı oynamağa çalışacağıq. Amma ən əsas bizə bizi sevən, izləyən azarkeşlərin dəstəyi və inanması lazımdı”.\nNatalya Məmmədova: “Bu, millinin 4-cü, mənim isə 2-ci dünya çempionatımdı. Doğrusu, Avropa çempionatından sonra karyeramı bitirmək haqda düşünürdüm. Çünki ağır mövsümdən sonra yorğun idim. İyunun sonlarında məndən DÇ-də millidə oynamaq istəyib-istəmədiyim soruşulanda oynamaq və komandaya əlimdən gələn köməyi etmək qərarına gəldim. Bu gün yığmada elə oyuçular var ki, onlar ilk dəfədi ki belə böyük yarışda iştirak edir. Voleybol komanda oyunudu. Bu üzdən biz birlikdə sona kimi mübarizə aparmalı və gənc oyunçulara kömək etməliyik.\nBildiyiniz kimi C qrupunda mübarizə aparacağıq. Rəqiblərimiz haqda deyə bilərəm ki, Asiya voleybolu müdafiədə hər zaman yaxşı oynayır. Amerika sonuncu dünya çempionu, Rusiya millisi yeni məşqçi və yeni oyunçularla iştirak edir. Tobaqo millisinin tam olaraq oyununu görməmişəm bu komandanın orta oyunçusu Sinead Jakı tanıyıram və onun oyununu Rusiya çempionatında görmüşəm. Düşünürəm ki, digər oyunçular da yaxşıdı. Hər birimiz həm psixoloji hazır olsaq və həyəcanımız az olarsa, bizim üçün oynamaq daha rahat olacaq. Mənim fikrimcə 2-ci mərhələyə keçmək şansımız var və bu bizim əlimizdədi”.


Opera Haqqinda Melumat, Opera Haqqına Məlumatlar ✔\nHome/İnşalar/Opera haqqinda melumat\nOperanın hissələri hansılardır?\nOperanın növləri hansılardır?\nDünyaca məşhur opera evləri\nOpera haqqinda melumat axtarışında olanlar doğru ünvandadır. Bir çoxlarının marağını çəkən opera ilk olaraq harada və necə yaranmışdır kimi sualların cavabı bu məqaləmizdə ətraflı şəkildə təqdim olunur. Opera haqqinda melumat ilə gəlin tanış olaq.\nOperalar təmsili ehtiva edən böyük musiqi əsərləridir. Onların mövzuları səs və teatr sənətçiləri tərəfindən oxunub tətbiq edilir. Belı ki, mövzunu musiqi ilə oxuyurlar. Operalar üçün onu ən yüksək səsli musiqi əsəri adlandırmaq olar. İfaçı hər hansı bir tamaşada çıxış etmək istəyirsə, yüksək musiqi biliklərə və səs diapozonuna sahib olmalıdır. Klassik qərb musiqisi ənənəsinin ən mühüm hissələrindən biri olan opera, teatr əsərində tapılmalı olan bir çox elementləri ehtiva edir. Bundan əlavə, musiqi formasının və rəqsin daxililəşdiyi bir quruluşa malikdir.\nOpera İntibah dövründə şənliklər, toylar, yığıncaqlar kimi mədəni tədbirlərin təqdimatında iştirak etməklə özünü göstərmətə başlamışdır. XVI əsrin ikinci yarısında meydana çıxan bu pyeslər səhnədə oynanılmadan, yalnız konkret mövzudan bəhs edən beşsəsli madrigalların səslənməsi formasında ifa olunurdu. Sonralar yaranan resitativ və stile reprezentativo səhnədən daha çox rol almaq, daha ifadəli və ifaçılıq anlayışını tətbiq etməyə başladı və bu, operanın yaranmasına səbəb oldu.\nTürklərin ppera ilə tanışlığı Osmanlı imperiyasının sultanı III Muradın dövründə baş tutmuşdu. Avropaya göndərilən səfirlər ölkələrinə qayıdanda sultana operanı söylədikdə sarayda musiqili tamaşalar oynanılmağa başlanmışdır. Azərbaycanda isə operanı bizə ilk tanıdan Üzeyir Hacıbəyov olmuşdur.\nOperanın tarixi İntibah dövründən sonra İtaliya ərazisində görünən teatr növüdür. İlk opera nümunələrinin Politian’s Orfeo və ya pastoral adlı teatr janrından yarandığı güman edilir. Pastoral teatrlarda xorun müşayiəti ilə oxunan mahnılar və musiqilər də var idi. Ona görə də bu iddianın doğru olması ehtimalı var. Bununla belə, bəzi teatr tarixçiləri ümumiyyətlə operanın özlüyündə bir teatr forması olduğuna inanırdılar.\nFlorensiya ərazisində “Kamerata” adlı bir qrup musiqişünas yunanların qədim tarixinin səhnə əsərlərini təkrar oynamaq və yaşatmaq istəyirdi. 1595-ci ildə Defne adlı yunan pyesi əvvəldən axıra qədər şeir şəklində və musiqinin müşayiəti ilə oynanılır. 1637-ci ildə Venesiyada ilk böyük teatr olan opera nümayiş etdirildi və bu əsərlər müxtəlif tamaşaçılar tərəfindən yüksək qiymətləndirildi.\nİngiltərə 1656-cı ildə ilk operası olan “Rodosun mühasirəsi”ni yazıb oynadı. Parisdəki böyük opera teatrı 1862-ci ildə başladı və 1874-cü ildə tamamlandı. Operanın komik teatrı 1898-ci ildə yaradılmışdır. Operanın oynanılacağı yerlər xüsusi strukturlar və sistemlər tələb etdiyindən strukturların inkişafı opera ilə birlikdə təmin edilib.\nMövzunu tarixdən, əfsanələrdən və mifologiyadan götürən musiqi əsəri opera adlanır. Rəqs və dekor kimi bir çox təsvir sənətini ehtiva edən səhnə əsəri oan operada, sözlərinin hamısı və ya bir qismi musiqiyə bəstələnmiş şəkildədir və ifa olunaraq tamaşaçılara təqdim olunur. Qədim dövrlərdən bəri mövcud olan opera, həmin dövrlərdə çox məşhurlaşsa da, təəssüf ki, bu gün layiq olduğu diqqəti ala bilmir. Sənətin bu qolu üçün çox acınacaqlı haldır ki, xüsusən də gənclər arasında operaya getməmiş, heç vaxt rast gəlməmiş insanlar var. Hətta operadan anlayan insanların hər gün daha da azaldığını desək yanılmarıq. Ən məşhur opera müğənniləri arasında Luciano Pavarotti, Kirsten Flagstad, Elisabeth Schwarzkopf və Leyla Gencer kimi adlar var.\nOperalar yazılı əsərlər üzərində qurulur. Onlara həm də bəstələmək, oxumaq və oynamaq üçün adlar və bəstəni ifa etmək üçün orkestr lazımdır. Opera əsasən iki hissədən ibarət olmalıdır. Bu bölmələrdən birincisi mövzunu təsvir edən və ümumiyyətlə şeir formasında yazılmış sözlərin olduğu hissədir. Bu hissə libretto adlanır. İkinci hissə musiqili hissədir.\nLibrettoların mövzuları əsasən tanınmış faciələrdən ibarət olur. Məşhurlaşmış operaların çoxu belədir. Adətən ümidsiz bir sevgi hekayəsindən, ölümlə bitən aldatmalardan bəhs edir. Musiqini orkestr ifa edir. Sənətçilər mahnılarını tək-tək və ya hamısını xorda oxuya bilərlər.\nMusiqiyə əsaslanan operalar daha əhatəli və təfərrüatlıdır. Buraya rəqs, xor, başlanğıc və son kimi bölmələr daxildir. Bu bölmələri ümumi xüsusiyyətlərinə görə aşağıdakı kimi izah edə bilərik.\nUvertüra: İlk operalar ifa olunarkən tamaşa hələ başlamamışdı; Sinfoniya adlı qısa konsert verilirdi. Sonralar bu musiqini uvertüra adlandırdılar. Bu bölmə operanın mövzusunun xülasəsini əks etdirir. 3 hissədən ibarətdir və ümumiyyətlə orta hissə sürətli ifa olunur.\nReçitativ: Orkestrlə sıx əlaqədə, sanki danışan kimi sərbəst ifa olunur və ya oxunur. Bu hissə ariyaların yaranmasında mühüm rol oynayır.\nArya: Operada müəyyən insanların uzun müddət solo kimi oxuduğu hissədir. Ariyaların birinci hissəsi nitq formasındadır. İkinci hissə ritmik olur. Ümumiyyətlə andante tempində davam edir. Son hissə isə allergiya tempi ilə oxunur.\nXor: Aktyorların hamısının və ya əksəriyyətinin birlikdə oxuduğu ariya. Xoru təşkil edən səslər kişi xoru deyil, kişi xoru, qadın xoru deyil, qadın xoru adlanır. Xordakı insanların sayı bir neçə nəfərdən başlayıb 150, hətta 200 nəfərə qədər çata bilər.\nFinal: Operanın son hissəsidir. Bu bölmədə orkestr xor və solo səslərlə birlikdə oynayır və oxuyur. Adətən final həmişə təmtəraqlı şouya çevrilir.\nBalet: Operanın uyğun vaxtlarında balerinaların ifa etdiyi rəqs tamaşaları. Balet prioritetdirsə, bu operalara birbaşa balet operaları deyilir.\nOpera: Onlar kədərli mövzulardan ibarət mahnı və musiqili tamaşalardır.\nOperakomik: Operaya komik elementlərin əlavə edilməsi ilə formalaşır. Buna opera buffa da deyilir.\nAzərbaycanda opera tarixi Üzeyir Hacıbəyovun adı ilə bağlıdır. 1908-ci il yanvarın 12-də (25-də)Üzeyir Hacıbəyov tərəfindən yazılan “Leyli və Məcnun” operası Hacı Zeynalabdin Tağıyev teatrında səhnələşdirilmişdir. Bu əsər şərq- müsəlman aləminin ilk opera əsəri hesab olunur. Azərbaycanda Sovet hakimiyyəti qurulana qədər milli opera, məhz, Üzeyir Hacıbəyovun – “Şeyx Sənan” (1909, opera), “Ər-arvad” (1909, operetta), “Rüstəm və Söhrab” (1910, opera), “O olmasın, bu olsun” (1911, operetta), “Fərhad və Şirin” (1911, opera) və s. kimi əsərləri sayəsində inkişaf etmişdir. 1910-cu ildə məşhur inşaatçı-mühəndis Bayev tərəfindən teatr binası tikilmişdir. 1918-ci il oktyabrın 18-də Azərbaycan Xalq Cümhuriyyəti hökuməti bu binanı satın almış və dövlət teatrına çevirmək haqqında qərar qəbul etmişdir.\nLakin Azərbaycan operası təkcə Üzeyir Hacıbəyovun əsərləri ilə yekunlaşmamışdır. Görkəmli bəstəkarlardan olan Zülfüqar Hacıbəyov (“Aşıq Qərib” 1916), Müslüm Maqomayev (“Şah İsmayıl” 1919), Əfrasiyab Bədəlbəyli (“Nizami” 1948), Fikrət Əmirov (“Sevil” 1955) və digər bəstəkarlarımız da Azərbaycan opera sənətinə öz töhfələrini vermiş və tarixə adlarını qızıl hərflərlə yazdıra bilmişlər.\n1911-ci il fevralın 28-nin Azərbaycan tarixində xüsusi yeri vardır. Belə ki, Bakıda Azərbaycan musiqi mədəniyyəti tarixinə Azərbaycanda musiqi professionalizminin formalaşması və milli opera janrının bünövrəsinin qoyulmasın kimi mühim addımlar atılmışdır. Bu opera sahəsində yeni mərhələnin başlanğıcı heaab olunur. Həmin gün sənaye sahibkarları olan Mailov qardaşlarının vəsaiti hesabına mühəndis N.Q.Bayev tərəfindən tikilən Böyük opera teatrının binası açılmışdır. O vaxtdan etibarən opera incəsənətində mühim hadisələr, inkişaflar baş vermişdir ki, həmin baş verən mühüm hadisələr bu teatrla bağlı olmuşdur.\nOpera sevərlərin ən çox marağınl çəkən digər bir məqam da dünyaca məşhur opera evlərini görməkdir. Sizlər üçün bu siyahını təqdim edirik:\nGrand Opera, Paris, Fransa\nSidney Opera Evi, Sidney, Avstraliya\nLa Scala Opera Teatrı, Milan, İtaliya\nKopenhagen Opera Evi, Kopenhagen, Danimarka\nBolşoy Teatrı, Moskva, Rusiya\nKral Opera Evi, London, Böyük Britaniya\nMetropolitan Opera, Nyu-York, ABŞ\nColon Opera Evi, Buenos Ayres, Argentina\nMariinski Teatrı, Sankt-Peterburq, Rusiya\nSan Karlo Opera Evi, Neapol, İtaliya\nVersal Kral Operası, Versal, Fransa\nMargrave Opera Teatrı, Bayreuth, Almaniyav\nEstates Teatrı, Praqa, Çexiya\nMacarıstan Dövlət Opera Teatrı, Budapeşt, Macarıstan


Qaçaq Nəbinin saxlandığı qazamat, Mir Mövsüm Nəvvabın məhv olmuş rəsmləri\nAPA-nın əməkdaşları Azərbaycan Ordusunun Ali Baş Komandan İlham Əliyevin rəhbərliyi altında işğaldan azad etdiyi ərazilərə səfər ediblər. Onlar həmin ərazilərindən "Zəfərin izi ilə" layihəsində silsilə reportajlar hazırlayıblar. Bu silsilədən növbəti reportajı təqdim edirik.\nYox olmuş Qaraböyük xanım sarayı\nÜzeyir bəyin ev muzeyinin qarşısından keçən yol qala divarlarına qədər uzanır. Burada qala divarlarının şərq qanadı bürclə tamamlanır. Bürcün ortasında bitən ağacınmı, yoxsa illərin təsirindəmi tikilinin bir parçası artıq dağılıb. Vaxtilə bürcə bitişik hissədə Qaraböyük xanım sarayı da olub. Lakin hazırda bu ərazidə heç bir tikili gözə dəymir. Görünür ki, işğal illərində saray tamamilə məhv edilib. Qala divarlarının üstündə ustalar çalışır, bürcü və dağılmış hissələri bərpa edir, onu tarixi görkəminə qaytarırlar.\nŞuşanın ətrafını üzük təki saran uçurum və sıldırım qayalar təbii müdafiə sistemi yaradır. Buna görə də qala divarları şəhərin yalnız şimal-şərq hissəsini əhatə edir. Pənahəli xan xanlığın mərkəzini Şuşaya köçürəndə mühafizənin məhz zəif ola biləcəyi istiqamətlərdə divar tikdirir. Bu yerdə kiçik bir ricət çıxmasam, olmaz: Tarix boyu Şuşaya təşkil olunan hücumlar həmişə məhz qala divarları tərəfdən olub. Lakin Şuşanın tarixində ilk dəfə yalnız bizim cəsur əsgərlər Şuşanın 250 illik tilsimini qıra bildilər, onu qala divarları tərəfdən deyil, məhz uçurum və sıldırım qayalar - keçilməsi inanılmaz olan istiqamətdən fəth etdilər. Əlbət mənim aləmimdə bunun şəksiz bir izahı var: bizim əsgərlər tarixdəki başqa ordulardan fərqli olaraq Şuşanı işğal etməyə yox, azad etməyə gedirdilər, ona görə içlərindəki bu istək, bu sevgi onları keçilməzi keçməyə, aşılmazı aşmağa ruhlandırmışdı.\nGəncə və ya Çiləbörd qapısı Pənahəli xanın hakimiyyəti dövründə inşa edilib. Şuşa qalasının bu qapıdan çıxan yolu şəhəri Gəncə və Qarabağ xanlığının Çiləbörd mahalı ilə birləşdirirdi. Qarabağ xanlığının 1805-ci ildə Rusiya İmperiyasına birləşdirilməsindən sonra Gəncənin Yelizavetpol adlandırılması (1804) ilə əlaqədar olaraq Gəncə qapısı da müvafiq olaraq Yelizavetpol qapısı adlandırılmağa başlayır. Şuşa qalasının Şimal qapısı sayılan Gəncə qapısı qala divarlarının ortasında - Ağoğlan və İrəvan qapılarının arasında yerləşir. Şuşa qalasının digər qapıları ilə müqayisədə Gəncə qapısı dövrümüzə daha yaxşı saxlanmış vəziyyətdə çatıb.\nŞahmatvari və küknar düzülüşlü ağ və qara daşlardan toxunmuş hörgü, qalanın dərin oxvari tağlı girişini effektiv şəkildə əhatə edir. Giriş üzərində dağılmış yalançı pəncərə çıxışlarının simmetrik izləri ilə yanaşı, mazğallar və ya qala bacaları yerləşir. Gəncə qapısının düz səthi, müəyyən şəhərsalma xüsusiyyəti daşımaqla, ona parad görünüşü verir. Düşmənlərin əsas qala qapısına rahat yaxınlaşmasına mane olmaq üçün qapı qarşısında bir tərəfi divarın fasadına dirənən müdafiə divarı inşa edilib. Qala tərəfdən qapıya gözətçilər üçün tikilmiş xüsusi yer, qərb tərəfdən isə üç yaruslu dairəvi qüllə birləşir. Qüllənin müxtəlif yerlərində pərakəndə şəkildə mazğallar yerləşdirilib. Qala divarlarının şərq istiqamətində olan Ağoğlan qapısı isə hazırda Şuşa həbsxanasının həyətinə düşür və qapının yeri bağlanaraq həbsxana divarına birləşdirilib. Pənahəli xanın dövründə inşa edilmiş qapıdan çıxan yol şəhəri Şuşakənd və Muxtar kəndləri ilə birləşdirərək Ağoğlan qəsrinə kimi uzanırdı. Bu qapının mənbələrdə xatırlanan digər bir adı isə Topxanadır.\nBir qədər əvvəl qeyd etdiyim kimi qala divarlarının bir hissəsi Şuşa həbsxanasına qədər uzanır. Həbsxana 1848-ci ildə, Çar Rusiyası dövründə qala divarlarının aşağı tərəfində, sıldırım qayalığın üzərində tikilib. Həbsxananın inşası zamanı məhz bu coğrafi mövqenin seçilməsi dustaqların qaçışının qarşısının alınması məqsədi daşıyıb. Hündür divarları, tikanlı məftilləri görəndən sonra kiminsə nə zamansa buradan qaçdığı heç inandırıcı gəlmir. Həbsxananın inşası zamanı qala divarlarının bir hissəsi və müdafiə qüllələri həbsxana divarları kimi istifadə edilib. Bu zaman Şuşa qalasının Ağoğlan qapısı həbsxanaya giriş kimi dəyişdirilərək yenidən formalaşdırılıb. Lakin hazırda qapı yeri hörülüb, istifadə olunmur. Həbsxananın hasarının, binaların divarlarının, o cümlədən, dam örtüyünün bir hissəsi Vətən müharibəsini zamanı top atəşləri nəticəsində dağılıb. Şuşa həbsxanası Rusiya İmperiyası və SSRİ dövründə ən dəhşətli türmələrdən hesab olunurdu. Həbsxananın yarıqaranlıq dəhlizləri, dar, soyuq kameralar, dəmir çarpayılar, antisanitar şərait, həbsxananı əhatə edən qalın divarlar, tikanlı məftillər adamda dəhşətli vahimə yaradır, rus romanlarındakı soyuq Sibirin dustaqxanalarını, katorqalarını xatırladır. Hündür, soyuq divarlar az qalır burada işgəncə görmüş insanların səsi ilə bağırsın.\nŞuşa həbsxanasının adamı ruh düşkünlüyünə salan aurasından qaçıb yenidən yerlilər demiş, özümüzü Qalaya yetiririk. Gəncə qapısından keçib M.F.Axundov küçəsindəki Saatlı məscidinə gəlirik. Şuşanın əksər məhəllə məscidlərindən fərqli olaraq, Saatlı məhəlləsinin məscidi üçnefli, Yuxarı və Aşağı Gövhər ağa məscidləri kimi minarəlidir. Lakin onlardan fərqli olaraq minarə məscid binasından ayrı inşa edilib. Rəngarəng kərpiclərdən istifadə etməklə zəngin naxışlarla bəzədilmiş minarəyə giriş məscidin daxilindən yox, həyətindəndir. Ölkə əhəmiyyətli tarix-mədəniyyət abidəsi 1883-cü ildə memar Kərbəlayi Səfixan Qarabağinin layihəsi əsasında inşa edilib. Şuşanın düz fasadlı məscidlərindən olan Saatlı məscidi əsas fasadında asimmetrik girişə malikdir. Məscidin interyerlərinin işlənməsində qabartma və yapma bəzəklərdən bol istifadə olunub. Onu da qeyd edim ki, məscidin inşa edildiyi yerdə daha əvvəl Molla Pənah Vaqifin dərs keçdiyi, bir-birinə bitişik mədrəsə və məscid binaları olub. Hazırda məsciddə təmir işləri aparılır, tamamlanmaq üzrədir.\nTəmir işləri demişkən, Şuşada hazırda sürətlə tikinti-quruculuq işləri aparılır, tarixi abidələr bərpa edilir, infrastruktur yenilənir. Təmir işləri aparılan məkanlardan biri də Saatlı məscidinin yaxınlığında yerləşən Qarabağ mehmanxanası və onun qarşısındakı parkdır. Mehmanxana binasının ətrafında dəzgah qurulub, içində və fasadında işlər aparılır. Hə, deyəsən, bunu qeyd etməyi unutmuşdum axı. Şuşada hamı bir-birini görəndə başıyla da olsa, salam verir, tanıdı-tanımadı fərq etməz, paytaxtdakı soyuqluq burada yoxdur. Bunu özlüyümdə belə yozuram ki, hamı Şuşada olmağın sevinci içindədir, fikri işdə olsa da, yorğun olsa da, xidmətdə olsa da, hər kəs içindəki bayram əhval-ruhiyyəsini bu yolla büruzə verməyə çalışır. Saatlı məscidinin qarşısında yenidən E. ilə qarşılaşırıq. Ondan Şuşa Realnı Məktəbinin yerini soruşuruq. Ona qoşulub bu əzəmətli binanı görməyə gedirik.\n"Əzəmətli" sözünü təsadüfən işlətmədim. Şuşa Realnı Məktəbinin binası həqiqətən böyük və əzəmətlidir. Binanın yan divarında, görünür, top atəşi nəticəsində açılmış oyuq sağalmaz yara kimi qalıb. Şuşa Realnı Məktəbi 1881-ci ildə Azərbaycanın Şuşa şəhərində yaranan 6 sinifli yeni tipli məktəb olub. Əbdürrəhim bəy Haqverdiyev, Yusif Vəzir Çəmənzəminli, Xan Şuşinski və başqa tanınmış şəxsiyyətlər burada təhsil alıb. Məktəbin hazırkı binası 1901-1908-ci illərdə inşa edilib. Bu barədə məlumat məktəbin əsas binasının yuxarı hissəsində rus dilində daşa qazılmış qeyddə əksini tapıb. Şuşadakı digər abidələr kimi, məktəb binasının damı, divarları, dəhlizlər, otaqlar dağıdılsa da, taxta giriş qapısı salamatdır. Girişdə isə kaşı döşəməyə "Salve" kəlməsi yazılıb. Doğrusu, əvvəl bu sözün mənasını anlamıram, sonradan öyrəndiyimə görə "Salve" latıncadan tərcümədə "Yaxşı ol" mənasına gəlir. Məktəbin yaxınlığında "Xəstəxana" adlı başqa bir tarixi tikili var. Bura vaxtilə Şuşa xəstəxanası olub, daha sonra Realnı Məktəbin yataqxanası kimi fəaliyyət göstərib. Yerli əhəmiyyətli abidə kimi qorunan bu bina da təəssüf ki, hazırda yarıdağılmış vəziyyətdədir.\nBurada işlərimizi yekunlaşdırandan sonra E. bizə şair, rəssam, naqqaş, musiqişünas, astronom, ədəbiyyatşünas, tarixçi Mir Mövsüm Nəvvabın evini də göstərə biləcəyini söyləyir. Hava qaralmamış bizi mütləq ora çatdırmasını xahiş edirik. Nəvvabın evi Mamayı məhəlləsindəki məscidin qabağındakı yoldan sağa dönəndən sonra dikdəki evlərin arasındaymış. Bu gün onun qabağından bir neçə dəfə keçsək də, nə biləydik ki, Nəvvabın evi bir addımlığımızdadır. Maşınımızı yerli əhəmiyyətli abidə kimi qorunan "yaşayış evi"nin (yalnız divarları qalıb) qarşısında saxlayırıq. Evlərin arasındakı dar cığırla qabağa düşüb üzüyuxarı qalxa-qalxa gah tikililərə, gah da telefonda Nəvvabın ev muzeyinin internetdən tapdığım şəklinə baxıram. Bəxtimizdən axtarışımız öz bəhrəsini tez verir. Arkalı həyət qapısından girib 85 illik ömründə heç vaxt Şuşadan çıxmamış rəssamın bəlkə də həyatının çox hissəsini keçirdiyi həyətə daxil oluram. Əlimdə dəqiq bilgi olmasa da, zənnimcə, onun təşkil etdiyi "Məclisi-fəramuşan" ədəbi məclisinin üzvləri də tez-tez bu şeir-sənət ocağına yığışarmış.\nEvin birinci mərtəbəsinə daxil oluruq. Aşağıda iki otaq yerləşir. Lakin otaqlarda buxarı və taxçalardan savayı heç nə yoxdur. Bəzi hissələrə divar kağızı çəkilib, digər hissələr isə ağardılıb. Evin ikinci mərtəbəsinə qalxan pillələr və döşəmə yanğın nəticəsində ciddi zərər görüb. Buna baxmayaraq, ikinci mərtəbənin döşəməsindən tuta-tuta yuxarı qalxır və "axtarışlarımız"a davam edirik. Təəssüf ki, yuxarı mərtəbədəki otaqlarda da rəsm adına heç nəyə rast gəlmirik, ya divar kağızlarının altında qalıb, ya da qaşınıb atılıb. Kor-peşman balkona çıxıram, toranlamaqda olan səmaya, Yuxarı məscidin minarələrinə baxıram. Astronom kimi də tanınan Nəvvab bəlkə də elə mənim dayandığım yerdəcə teleskopunu qoyub ulduzlara baxarmış, ya da yorulanda öz əl işi olan Yuxarı Gövhər ağa məscidinin minarəsinin yazılarına tamaşa edirmiş - nə bilmək olar.\nNəvvabın evinin aşağısı Xoca Mərcanlı məhəlləsidir. 19-cu əsrdə salınmış yuxarı məhəllələrdəndir, şəhərin mərkəzindədir. Burada eyni adlı hamam, məscid və bulaq yerləşir. Bu barədə E. məlumat verir: "Çəkmək istəyirsiz"? "Əlbəttə", - deyirəm, - "Nə qədər ki, hava qaralmayıb gedək çəkək" və böyürtkən kollarının arasından keçib dar cığırla E.-nin nişan verdiyi istiqamətə yönəlirik. Təəssüf ki, hamam tamamilə dağılaraq bir yığın daş topasına çevrilib və böyürtkən kollarının, şax-şəvəlin içində itib-batıb, bircə tinlərindən birində qalan yonma daş buranın tarixi abidə olduğunu "söyləyir". Bir az qabaqda isə geniş pəncərəli, ikimərtəbə Xoca Mərcanlı məscidi yerləşir ki, onun da bir divarının müəyyən hissəsi qalmaqla hamısı dağılıb. Məscidin içini ağaclıq bürüyüb. Xoca Mərcanlının yuxarı hissəsində isə eyni adlı bulaq yerləşir. İnternetdəki şəklinə baxsanız, bulağın qabağında kiçik bir kol görərsiniz. İndi həmən kol böyüyüb yekə bir ağaca çevrilib, budaqları bulağın gözünü və üstündəki ərəbcə yazılı daş lövhəni gizləyib. Deyərsən, ağac yekəlib, kökləri bulağın özülünə, divarlarına ciddi zərər vurur, amma bəlkə də bu ağac burada bitib özünün yarpaqları arasında bulağı gizləməsəydi, ermənilər onu da məhv edərdilər.\nMüəzzin oxuyur: ALLAH TƏKDİR, BƏNZƏRİ YOXDUR! Düşmənsə müqəddəs kəlamı həm də bu cür eşidir, özü də hədə şəklində: Bizim üçün ŞUŞA şəhərlər içində TƏKDİR, BƏNZƏRİ YOXDUR! Şəhidlərimizin qanı, qazilərimizin şücaəti ilə təsdiqlənmişdir!\n525-ci qəzet.- 2021.- 21 avqust.- S.20-21.


“Azərişıq” və “Azərenerji” savaşa başladı | Yeni Gündəm\n08 May 2021 - 12:57 2.2 K\n“Azərişıq” ASC rəhbərliyi ilə “Azərenerji” ASC rəhbərliyi arasında “böyük savaş” başlayıb. İki dövlət qurumu öz rəhbərlərinin fərdi nüfuz və maraqları çərçivəsində əhalidən yığılan, lakin dövlət nəfindən uzaq düşən 100 milyonlarla manat vəsaitin axtarışına çıxıblar. Sabiq “Azərenerji” rəhbəri Balababa Rzayev indiki postunda ölkəyə istehsal edilən enerjinin pulunu öz yeni sələfindən ala bilmir.\n“Yeni Gündəm”-in xəbərinə görə, Vüqar Əhmədovun “Azərişıq” ASC-yə rəhbər təyinatından sonra qurumda durum daha acınacaqlı şəkil alıb. Ciddi və danılmaz korrupsiya mexanizmi, eləcə də yarıtmaz idarəetmə halları “Azərişıq” ASC-ni maddi iflas həddinə yönəldib.\nMənbənin bildirdiyinə görə, həftənin əvvəlindən etibarən “Azərenerji” rəhbəri Baba Rzayev Vüqar Əhmədovdan quruma aid borcun ən qısa zamanda ödənilməsini tələb edib. Rzayev həmkarına məsləhətlər də verərək 100 milyonla ölçülən debütor borcun hansı əsaslarla yaranmasını cənab Əhmədovdan öyrənməyə çalışıb. Məsələ barədə ölkə başçısına raport hazırlanmasını təklif edib. Nəticədə, ötən gün gecə saatlarından tabeli şəxslərlə onlayn konfranslara başlayan Əhmədov baş verənlərdən və nöqsanlarından sıyrılmaq üçün cəhdlər edir.\nMəlumata görə, “Azərenerji” rəhbərinin xüsusi tapşırığı əsasında borc qalmaqalının daha da böyüdülməməsi üçün qabaqlayıcı və süni tədbirlər görülür. İddia edilir ki, hazırda “Azərişıq” ASC-nin “Azərenerji” yə 1 milyard manatdan çox borcu var.


Tural Abbaslı: “Anladıq ki, Müsavat daxilində demokratik mühit yaratmaq mümkün deyil” » Ağ Xəbər\nAgXeber.com » Siyasət » Tural Abbaslı: “Anladıq ki, Müsavat daxilində demokratik mühit yaratmaq mümkün deyil”\nBakı. Etibar Məmmədov - APA. “Müsavat Partiyasının başqanı Arif Hacılı ilə partiya yaradacağımız barədə heç bir müzakirə aparmamışıq və düşünürəm ki, buna ehtiyac da yoxdur. Çünki bu məsələlər yekunlaşandan, partiyamızı yaratdıqdan sonra Müsavatdan istefa verəcəyik”.\nBunu APA-ya açıqlamasında Müsavat Partiyası başqanlığına sabiq namizəd, “Ağ blok”un həmtəsisçisi Tural Abbaslı deyib.\nT. Abbaslı may ayında blokun partiyaya çevriləcəyini xatırladaraq, bu istiqamətdə təşkilati və texniki işlərin görüldüyünü qeyd edib. Onun sözlərinə görə, partiya yaratmaqda məqsəd heç də Müsavatı zəiflətmək, elektoratını parçalamaq deyil: “Bununla yanaşı, Müsavatdan istefa verib bizə qoşulan üzvləri partiyamıza qəbul edəcəyik. Partiyamıza təkcə Müsavatdan deyil, digər partiyalardan da qoşulanlar ola bilər. Kim bizimlə eyni düşüncədədir, siyasi mübarizə aparmaq niyyətindədirsə, partiyamızda təmsil oluna bilər. Ancaq xüsusi olaraq Müsavatdakıları partiyamıza cəlb etmək kimi planımız yoxdur”.\nO, Müsavat Partiyasında təmsil olunmasına baxmayaraq, yeni partiya təsis etməyinin səbəblərini də açıqlayıb: “Əslində, indiki durumda Azərbaycanda kifayət qədər siyasi partiya, təşkilat mövcuddur və yeni bir siyasi qüvvənin yaranmasına struktur baxımından bəlkə də ehtiyac yox idi. Amma biz çox çalışdıq ki, Müsavat daxilində öz mübarizəmizi aparaq. Təəssüflər olsun ki, qurultaydan sonra Müsavat daxilində yaranmış atmosfer heç bir halda buna imkan vermədi. Anladıq ki, partiya daxilində demokratik mühit yaratmaq mümkün deyil və bizim bu istiqamətdəki fəaliyyətimiz yalnız vaxt itkisidir. Buna görə də daxili intriqalara, rəqabətə ayıracağımız vaxtı hakimiyyətlə mübarizəyə ayırmaq üçün partiya yaratmaq qərarına gəldik. Qeyd etməliyəm ki, bu hansısa eqoist istəklərdən yaranmır, sadəcə özümüzə uyğun bir siyasi platforma yaratmaq niyyətindəyik”.скачать dle 10.6фильмы бесплатно\nTural Abbaslı: “Müxalifətin əlindən bir iş gəlmədiyi üçün təklif verir”\n“AĞ blok” partiyaya çevrilir\nTural Abbaslı:Tədbirə qatılmadıqlarını da əsaslandıra bilmirlər\nRəsulzadənin abidəsi önündə siyasi qalmaqal